Bu ailələrdə uşaqlara 500 manat veriləcək - Deputat açıqladı - 7Times.Az – Son Xəbərlər, Dünya Xəbərləri və Multimedia\nBu ailələrdə uşaqlara 500 manat veriləcək – Deputat açıqladı\n22 Dekabr 2020, 19:56\n7times.az xəbər verir ki, deputat Kamal Cəfərov əmək pensiyasının sığorta hissəsinə əlavələrin ləğv edilməsindən irəli gələn məsələlərə aydınlıq gətirib.\nDeputat bildirib ki, bununla şəhid ailəsi üçün Azərbaycan Respublikası Prezidentinin təqaüdünün məbləğinin aylıq 300 manatdan 500 manatadək artırılması təklif olunur.\nK. Cəfərov qeyd edib ki, bundan əlavə, 11 min manat məbləğində birdəfəlik sığorta ödənişi həyata keçiriləcək: “Şəhid olan zabitlərin övladlarının hər birinə 18 yaşına qədər ortalama 400-500 manat (hər bir övlada görə aylıq məbləğ) ödəniləcək. Şəhidin pensiya hüququ olmadıqda hər bir ailə üzvü 80 manat məbləğində müavinət alacaq, övladları təhsil haqlarından azad olunacaq. Şəhidin pensiya alan valideynlərinə aldıqları pensiyaya əlavə 93,5 manat əlavə veriləcək. Bunlarla yanaşı, şəhid ailələri mənzil və ya fərdi evlə təmin ediləcək”.APA\n24, Yanvar - 17:3040


“Qoca və dəniz” kitabının müzakirəsi keçirilib » Manera.Az\n“Qoca və dəniz” kitabının müzakirəsi keçirilib\nTarix:12-04-2019, 11:32 Baxış Sayı:80\nAMEA Naxçıvan Bölməsinin Bioresurslar İnstitutunda dünya ədəbiyyatının tanınan siması Ernest Heminqueyin “Qoca və dəniz” kitabının müzakirəsi keçirilib.\nİclasda institutun direktoru, akademik Tariyel Talıbov çoxsaylı roman və hekayələrin müəllifi olan E.Heminqueyin həyat və yaradıcılığına ətraflı nəzər salıb. Alim bildirib ki, öz yazı üslubu ilə XX əsr dünya ədəbiyyatına ciddi təsir göstərən amerikalı yazıçı əsərlərində əsasən insan və onun həyat, yaşam uğrunda mübarizəsi qələmə alınıb. Bu baxımdan insanın gücü, iradəsi və dözümündən bəhs edən “Qoca və dəniz” əsəri həyatı tam mənası ilə əks etdirən yaradıcılıq nümunlərindən biridir. Qeyd olunub ki, müəllifin bir neçə əsəri, o cümlədən “Qoca və dəniz” əsəri dilimizə tərcümə edilib və hər kəs tərəfindən sevilərək oxunulur.\nTədbirdə institutun əməkdaşı, aqrar elmlər üzrə fəlsəfə doktoru Cabbar Nəcəfovun ““Qoca və dəniz” əsərində həyatda mübarizliyin tərənnümü” mövzusunda məruzəsi dinlənilib.\nDaha sonra institutun Zooloji tədqiqatlar şöbəsinin müdiri, biologiya üzrə fəlsəfə doktoru, dosent Akif Bayramov və Biokimyəvi tədqiqatlar laboratoriyasının rəhbəri, biologiya üzrə fəlsəfə doktoru, dosent Ramiz Ələkbərov mövzu ətrafında çıxış ediblər.


Sumqayıtda müəssisədə baş verən partlayış zamanı 2 nəfər xəsarət alıb Xalq.biz\nTagged: alıb, baş, müəssisədə, nəfər, partlayış, Sumqayıtda, verən, xəsarət, zamanı\nSumqayıt şəhərində Texnologiyalar Parkının törəmə şirkəti “STP AH” MMC-də partlayış hadisəsi olub.\n“Report”un məlumatına görə, hadisə dünən axşam saatlarında baş verib.\nPartlayış nəticəsində 2 nəfər xəsarət alıb. Əldə etdiyimiz məlumata görə, onlardan biri ağır, digəri yüngül xəsarət alıb. Əraziyə təcili tibbi yardım cəlb edilib və yaralılar xəstəxanaya çatdırılıb.\nMüəssisədən partlayışın başvermə səbəbi, xəsarət alanların kimliyi və vəziyyəti ilə bağlı hər hansı açıqlama verilməyib.\nHadisə ilə əlaqədar əraziyə Fövqəladə Hallar Nazirliyinin əməliyyat qrupu cəlb olunub, araşdırma aparılır.\nPrevious Post: Lənkəranda avtomobil təmiri sexi və nəqliyyat vasitələri yanıb\nNext Post: Azərbaycan XİN ermənilərin Şuşa yaxınlığında törətdikləri təxribatla bağlı iddialara cavab verib


Ermənistanın sabiq naziri: Ölkəni çörək qıtlığı, bahalaşma təhlükəsi gözləyir | Report.az\nErmənistanın sabiq naziri: Ölkəni çörək qıtlığı, bahalaşma təhlükəsi gözləyir Yaxın gələcəkdə Ermənistanda ərzaq təhlükəsizliyi, ilk növbədə çörəyin mövcudluğu, həmçinin qiymət artımı nöqteyi-nəzərindən ciddi problemlər yaranacaq.\nYaxın gələcəkdə Ermənistanda ərzaq təhlükəsizliyi, ilk növbədə çörəyin mövcudluğu, həmçinin qiymət artımı nöqteyi-nəzərindən ciddi problemlər yaranacaq.\n“Report” xəbər verir ki, bu barədə "News.am"a Ermənistanın sabiq kənd təsərrüfatı naziri Artur Xaçatryan bildirib.\nO, qeyd edib ki, ərzaq təhlükəsizliyi bir zamanlar işğal olunmuş həm Qarabağ, həm də Ermənistan üçün ümumi xarakter daşıyıb. Lakin indi ermənilər Qarabağı tərk edib.\nBirinci təhlükə taxılın mümkün çatışmazlığıdır. Ermənistan hər il təxminən 200 min ton taxıl istehsal edib. Sabiq nazirin sözlərinə görə, bunun 150 min tonu işğal edilmiş ərazilərin payına düşüb.\n“Biz Ermənistanda istehsal edilən 75%-dən çox taxıl itirdik. Ermənistan hər il təxminən 250 min ton taxıl idxal edir. Defisiti xaricdən idxalla doldurmaq lazım gələcək. Nəzərə alsaq ki, ABŞ dollarının məzənnəsi artmağa davam edəcək, onda bizdə çörəyin mövcudluğu və onun qiymət ilə bağlı problem yaranacaq”, - sabiq kənd təsərrüfatı naziri deyib.\n“Taxılın əsas ixracatçı ölkələrinin koronavirusla əlaqədar məhdudiyyətlərini də unutmaq olmaz. Və əgər çörəyin qiyməti artsa, onda hər şeyin qiyməti artacaq”, - Artur Xaçatryan bildirib.\n“Təəssüf ki, bizdə ərzaq təhlükəsizliyi strategiyaları yoxdur. Müstəqilliyin əldə edilməsi günündən Ermənistan kənd təsərrüfatı ilə məşğul olmayıb”, - o əlavə edib.\nRus versiyası Бывший армянский министр рассказал об угрозе дефицита хлеба


Prezident informasiya cəbhəsində tək döyüşür - TƏHLİL » XalqXeber.Az | Son xeberler Azerbaycan xeberleri\nXalqXeber.Az » Siyasət » Prezident informasiya cəbhəsində tək döyüşür - TƏHLİL\nPrezident informasiya cəbhəsində tək döyüşür - TƏHLİL\nArtıq bir aydan çoxdur ki, Ali Baş Komandan İlham Əliyevin rəhbərliyi ilə Azərbaycanın Şanlı Ordusu torpaqlarımızın azad olunması uğrunda gedən əks-hücum əməliyyatını böyük qətiyyət və şücaətlə davam etdirir. Ön cəbhədə olduğu kimi, ölkəmizin informasiya cəbhəsində sentyabr ayının 27-dən başlayaraq Prezident İlham Əliyev dünyanın ən aparıcı media qurumlarına müsahibələr verir, Azərbaycanın haqlı mövqeyini dünyaya çatdırır və dünya Azərbaycan həqiqətlərini birbaşa ölkənin birinci şəxsinin dilindən eşidir. Lakin Azərbaycan Ordusu cəbhədə yeni uğurlar əldə etdikcə, Qərbin xüsusi mətbəxlərində hazırlanmış təxribatçı jurnalistlər daha qərəzli suallar verir.\nBuna baxmayaraq, cənab Prezident qarşısındakının kim olduğunu, onun qərəzli niyyətini görsə də, onların jurnalist etikasından uzaq davranışları qarşısında peşəkar siyasətçiyə, dünya səviyyəli liderə məxsus böyük səbr, qətiyyət, soyuqqanlılıq nümayiş etdirir, onlara tarix, beynəlxalq hüquq dərsi keçir. Cənab Prezidentin xarici mediaya verdiyi müsahibələrində dəfələrlə təkrarlanan bir çox feyk xəbərləri təkzib etməli olduğunu görürük. Məsələn, Yaponiyanın “Nikkei” qəzetinə, Fransanın “Le Figaro”, Amerikanın “Fox News” informasiya agentliyinə müsahibələrində cənab Prezident atəşkəsi Azərbaycanın yox, Ermənistanın pozduğunu vurğulamasına baxmayaraq, Almaniyanın “ARD” televiziyasının müxbirinin bu barədə sualı təkrarlaması onun qeyri-peşəkarlığının və qərəzli yanaşmasının əsl bariz nümunəsidir. Həmçinin, müsahibə ərzində “ARD” televiziyasının müxbirinin bu qəbildən olan bir neçə feyk informasiyaları xüsusi qərəzliklə vurğuladığının şahidi olduq. Belə ki, Azərbaycanın Müzəffər Ordusu hər gün yeni kəndləri, qəsəbələri, şəhərləri düşmən işğalından azad etdikcə, Qərb jurnalistləri cənab Prezidentə daha da məkrli, qərəzli, jurnalist etikasından kənar münasibət nümayiş etdirirlər. Amma ön cəbhədə Müzəffər Ordumuz düşmənin atəş nöqtələrini sərrast atəşlə susdurduğu kimi, cənab Prezident informasiya cəbhəsində də öz qətiyyətli cavabları ilə feyk informasiyaları darmadağın edir və düşmən Azərbaycan Respublikasının Prezidentinin qətiyyəti, savadı qarşısında geri çəkilir.\nAzərbaycan arsenalında olan İsrail və Türkiyə dronları barədə jurnalistin təxribat xarakterli sualına cənab Prezidentin cavabı belə olub: "Azərbaycan arsenalında olan İsrail dronlarına arxayın olaraq müharibəyə başlamayıb. Bu dronlar əvvəldən də var idi. Həmçinin, “Amnesty İnternational” və “Human Rights Watch” təşkilatlarının Azərbaycanın kaset bombalardan istifadə etməsi haqda iddiası yalandır. Ordumuzun yetərincə müasir silahları var və belə bir əlavə silaha ehtiyacı yoxdur". Jurnalistin “nəyə görə Qarabağ Azərbaycan üçün belə önəmlidir? Orada resurslar var, yoxsa bu, bir rəmzi məna daşıyır” sualına cənab Prezidentin artıq dillər əzbəri olan cavabı qarşısında təxribatçı jurnalist başa düşdü ki, sahiblərinin onun qarşısına qoyduğu vəzifəni yerinə yetirə bilmədi: “Elzas və Lataringe sizin üçün önəmlidir? Bavariya sizin üçün önəmlidir? Yaxud Reyn-Vestfaliya? Bu, bizim torpaqdır, beynəlxalq səviyyədə tanınan bizim ərazimizdir. Bu, resurslar məsələsi deyil. Əsas resurslar burada, Bakıdadır. Bu, ədalət məsələsidir, bu, milli qürur məsələsidir və bu, beynəlxalq hüquq məsələsidir”.\nBütün bunlarla yanaşı, cənab Prezident “dünya üzrə əksər tarixçilər” ifadəsinin yanlış olduğunu vurğulayaraq, hər dəfə müsahibələrində Qərb jurnalistlərinə bəsit tarixi həqiqətləri izah etdi, onlara mənbələrlə işləmək dərsi keçdi. Ali Baş Komandan İlham Əliyev açıqlamasında bir daha vurğuladı ki, Ermənistan Dağlıq Qarabağı və 7 ətraf rayonu işğal edəndə 750 min azərbaycanlı etnik təmizləməyə məruz qalıb. Bu bir faktdır ki, Qərb jurnalistləri ilə müsahibələrdə cənab Prezident İlham Əliyev tam bir master-klass keçdi. Bununla yanaşı, müsahibələr həmin KİV-lərin qərəzini və peşəkar jurnalistikadan uzaq olduqlarını göstərdi. Beləliklə, bir daha Qərb media standartları deyilən təbliğatın mənasızlığı sübut olundu.\nTanınmış jurnalist, Bakı Dövlət Universitetinin professoru Cahangir Məmmədli "Şərq"ə açıqlamasında vurğulayıb ki, Azərbaycanda müharibə şəraitində informasiya müharibəsi yüksək səviyyədə təşkil olunub. O bildirib ki, bu prosesdə Ali Baş Komandanın xarici mediaya verdiyi müsahibələrin böyük üstünlüyü olub:\n"Azərbaycan xalqı ilə həqiqətən qürur duyuram. Bu məqamda Azərbaycan xalqı yumruq kimi birləşərək mübarizəyə birlikdə başladı. Azərbaycan Ordusunun rəşadəti xalqın inamını daha da artırdı. Bu prosesdə Azərbaycan Prezidenti əsl yeni siyasi liderlik nümayiş etdirdi. Heç bir dövlət başçısında belə siyasi iradə görünməmişdi. Azərbaycan Prezidenti bu döyüşlərdə əsl sərkərdə, siyasi lider kimi tanındı. Bu, qürurvericidir. Prezidentin bu cür siyasi liderliyi bütün əhalini ətrafında birləşdirə bildi. Ali Baş Komandan İlham Əliyev Ermənistanı siyasi-diplomatik sferada da küncə sıxışdıraraq, dünya ictimaiyyətinin gözü önündə işğalçı hökuməti məğlubiyyətə uğradır. Dövlət rəhbərimiz diplomatik cəbhədə inamla döyüşür, ölkəmizə qarşı beynəlxalq təzyiqlərin qarşısını peşəkarlıqla, qətiyyətlə alır".\nC.Məmmədli diqqətə çatdırıb ki, Azərbaycan bu gün yalnız döyüş meydanında deyil, diplomatik cəbhədə və informasiya müharibəsində də düşmən üzərində böyük üstünlük qazanıb:\n"Ölkə başçısının bu üstünlüyü dünyanın nüfuzlu televiziya kanallarına, eləcə də qəzet və informasiya agentliklərinə müsahibələrində tam təsdiqini tapıb. İlham Əliyev müsahibələrində münaqişənin tarixi, indiki vəziyyəti və Azərbaycanın ədalətli mövqeyi barədə müfəssəl açıqlamalar səsləndirməklə, ölkəmizə qarşı köklənmiş qüvvələrə layiqli cavablar verir və xalqımızın haqlı mübarizəsində erməni havadarlarına tutarlı mesajlar göndərir. Prezident İlham Əliyevin müsahibələri Azərbaycan həqiqətlərinin dünya ictimaiyyətinin diqqətinə çatdırılmasında, xüsusilə də erməni yalanları fonunda beynəlxalq aləmin Dağlıq Qarabağ və ona bitişik ərazilərdə gedən hərbi əməliyyatlar barədə ətraflı və müfəssəl məlumatların verilməsində böyük əhəmiyyət daşıyır. Eyni zamanda Prezident İlham Əliyevin Qərb jurnalistlərinin qərəzli suallarına məntiqli və düşünülmüş cavabları ictimaiyyətdə böyük rəğbət hissi ilə qarşılanır. Məsələn, dövlət başçımız oktyabrın 28-də Almaniyanın ARD televiziya kanalına müsahibəsində jurnalistin ikibaşlı suallarına məntiqli cavab verərək, müsahibinin söhbəti hansısa istiqamətə yönləndirməyə cəhd göstərməsinin qarşısını dəqiq faktlarla aldı. Hamımıza məlumdur ki, bütün bu illər ərzində Azərbaycan haqqında iftiralar, yalanlar, uydurmalar baş alıb gedirdi. Ancaq Ali Baş Komandanın bu müsahibələrində xarici mətbuatda dolaşan bu saxta xəbərləri darmadağın etdi. Bu artıq bir reallıqdır ki, əgər təxminən 15-20 gün bundan qabaq dünya mediasının böyük hissəsi Azərbaycanın haqq işini tanımırdısa, Prezidentimizin verdiyi müsahibələrindən sonra dünya mediası indi Azərbaycanın haqq işini dəstəkləyir və anlayır ki, Azərbaycan beynəlxalq səviyyədə tanınan torpaqlarını erməni işğalçılarından azad edir. Mən hər zaman deyirəm ki, hər kəsin uğur qazanması üçün talismanı var. Amma bu gün İlham Əliyev bütün xalqın, millətin "talisman"ıdır. Mənim bu uzun ömrümdə bu aydan qiymətli ayım olmayıb. Təbii ki, yaxın vaxtlarda Prezidentimizin bu əsrarəngiz müsahibələri haqqında bir kitab çap edəcəyik. Jurnalistika fakültəsində təhsil alanlar praktiki olaraq həmin müsahibələrdən yararlanacaqlar".\nMedia eksperti Səbuhi Abbasov "Şərq"ə açıqlamasında vurğulayıb ki, ölkə Prezidentimiz müdrik və qətiyyətli siyasi lider kimi informasiya meydanında ölkəmizin mövqeyini müdafiə edir, haqq səsimizi dünyaya çatdırır:\n"Sevindirici haldır ki, bu gün informasiya müharibəsinin önündə Ali Baş Komandan İlham Əliyev dayanır. Dünyanın bir neçə nüfuzlu media qurumlarına türk, ingilis, rus dillərində verdiyi müsahibələrdə əslində düyündə qalan Azərbaycan həqiqətlərinin açılmasında mühüm əhəmiyyətə malikdir. Bildiyimiz kimi, düşmən tərəfinin çox ciddi informasiya resursları var. Müəyyən beynəlxalq informasiya mərkəzlərinə çıxışları var. Onlar çalışırlar ki, yalan məlumatları dünya ictimaiyyətinə çatdırsınlar. İlham Əliyevin beynəlxalq medialara verdiyi müsahibələrin ən önəmli tərəfi erməni yalanlarını ifşa etməkdir. Azərbaycana qarşı qərəzli olan informasiyalar bu müsahibələr vasitəsilə bir növ yoxa çıxmış olur. Məsələn, hər zaman Azərbaycana qarşı qərəzli mövqeyi ilə seçilən “Amnesty İnternational” və “Human Rights Watch” kimi beynəlxalq hüquq təşkilatlarının da mövqelərində dəyişiklik də ölkə Prezidentinin dəqiq faktlara söykənən müsahibəsindən, real həqiqətlərə əsaslanan təbliğatından sonra baş verdi. Bu təşkilatlar Ermənistanın Azərbaycanın Bərdə şəhərini kaset bombalarından atəşə tutduğunu təsdiq etdilər. Almaniyalı jurnalist isə ölkə Prezidentimizlə müsahibəsində, guya, bu təşkilatların Azərbaycanın hüquq çərçivəsində qadağan edilmiş silahlardan istifadə etməsi ilə bağlı məlumatlarının olduğunu iddia edirdi. Media prinsiplərinə zidd, dəqiqləşdirilməmiş faktlarla müsahibi ilə polemikaya girməyə cəhd edən Qərbin aparıcı KİV-lərindən gəlmiş jurnalistlərin Azərbaycanın haqq-ədalət işinə kölgə salmaq niyyətləri bu dəfə də puç oldu. Artıq dünya ictimaiyyəti Ermənistanın terrora xidmət edən hərəkətlərinə biganə qalmır, işğalçı dövlətin Gəncədə, Bərdədə, Tərtərdə törətdiyi faciələri bəşəriyyətə qarşı yönələn cinayət kimi qəbul edir. Hərb meydanında, informasiya məkanında qazanılan qələbələr bir daha sübut edir ki, Azərbaycan haqq yolundadır.Tezliklə, işğal altında olan bütün torpaqlarımız işğaldan azad olunacaq, üçrəngli bayrağımız Xankəndində, Şuşada dalğalanacaq".


Psixiatrik klinikada yanğından 3 xəstə ölüb\n2022, 22 May, bazar, Bakı vaxtı 20:10\nBolqarıstanın mərkəzindəki Plovdiv şəhərində psixiatrik xəstəxanada yanğında üç xəstə dünyasını dəyişib.\nXəstəxana administratoru Mariana Gospodinova martın 28-də BNR dövlət radiosuna deyib ki, yanğın xəstəxananın kişilərə aid hissəsində bir otaqdan başlanıb.\n“Yanğın gecəyarısı başlanıb, üç xəstə dünyasını dəyişib”, – o deyib və 60 xəstənin xəstəxanadan çıxarıldığını sözlərinə əlavə edib.\nPlovdiv prokuroru Rumen Popov-un sözlərinə görə, yanğın elə ölənlərin otağından başlanıb, çox güman buna siqaret səbəb olub. Amma “onun təsadüfən, yoxsa bilərəkdən baş verməsi bəlli deyil”.\n50 yaşlarında olan həmin üç nəfər xəstəxanada aqressiv davranışdan müalicə olunurdular, Popov söyləyib.


Nazir müavini Beynəlxalq Enerji Xartiyası Forumunda iştirak edəcək » Atributinfo.az\n11 in 13:22iqtisadiyyat\nyunun 13-də Albaniyada Beynəlxalq Enerji Xartiyası Forumu keçiriləcək.\nForumda Azərbaycanı Energetika nazirinin müavini Samir Vəliyev təmsil edəcək.\nNazir müavininin “Enerji diversifikasiyası, bərpa olunan enerji və enerji səmərəliliyi” mövzusunda çıxışı nəzərdə tutulub.\nAzərbaycan Beynəlxalq Enerji Xartiyası ilə 1994-cü ildən etibarən əməkdaşlıq edir. Ötən il ölkəmiz Beynəlxalq Enerji Xartiyasına (Haaqa II sənədinə) qoşulub. 2020-ci ildə Azərbaycan Beynəlxalq Enerji Xartiyası Konfransına sədrlik edəcək və bu çərçivədə cari ildə Bakıda Beynəlxalq Enerji Xartiyası Forumunun keçirilməsi planlaşdırılır.\nAzərbaycan Ermənistanı sıradan çıxartdı - 2020-ci ildə Enerji Xartiyası Kon ... siyaset AYİB Azərbaycanın Enerji Məsələlərini Tənzimləmə Agentliyinin inkişafına kö ... iqtisadiyyat Dünya Enerji Şurası: Azərbaycan energetika sistemi üzrə 125 ölkə arasında 3 ... iqtisadiyyat Bakıda beynəlxalq energetika və alternativ enerji sərgisi keçiriləcək iqtisadiyyat Bakıda "Dayanıqlı inkişaf üçün enerji" VII Beynəlxalq Forumu keçirilir iqtisadiyyat


Qış Endirimi yoxsa,Yaz Alış-Verişi? – Modamaniya\nBir tərəfdən cibinizə endirim səsləri gəlir ,bir tərəfdən də yeni yaz kolleksiya mağazalardadır ,xanımlar bu iki seçimdən də geri qalmaq istəmirlər.Hansına pul xərcləmək və daha ağıllı davranmaq haqqında məsləhətlərimizdən yararlanın\n1) Trendləri izləyin\nYeni sezon trendlərini mütləq araşdırın və izləyin.Beləcə siz qış endirimlərindən trendə uyğun elementlər tapa bilərsiz.\n2) Keyfiyyətə yatırım edin\nKeyfiyyətli materiallara üstünlük versəniz, ömrü daha auzun olan bu geyimləri uzun müddət istifadə edə bilərsiz.Endirimlərdə belə yüksək keyfiyyətli geyimlərə pul xərcləməkdən çəkinməyin.\n3) Bir sezon üçün nəzərdə tutulan geyimlərdən uzaq durun.\nBir sezon geyinəcəyiniz geyimə pul xərcləmək ən böyük moda səhvidir. Gələn il OUT olacaq bir geyimi almayın. Gələcək ili də düşünün həmişə elə geyimlər var ki, bir neçə sezon geyinilir,cins ,dəri və s.\n4) Aksesuarlara pul xərcləyin\nEndirim zamanı ayaqqabı ,çanta və ya digər aksesuarlara pul yatırım etmək ağıllı bir alış-veriş qaydalarından biridir.Hər zaman istifadə edə biləcəyiniz sizə yaraşan və zövqünüzdə olan elementlər seçin.\n5) Nə alacağınızı bilin\nQiymətlərin düşməsi sizi yanıltmasın ,həmişə nə alacağınızı bilin,geyinməyəcəyiniz elementləri almayın.\nTrapets şalvarlarla doğru kombinlər edək:) Son dövrlər qarderobumuzda yenidən görünməyə başlayan trapetsa şalvarlar ilk dəfə…\nModa həftələrindən ayaqlarımıza sevgilə…\nModa həftələrində ayaqqabı tərzləri bizi həyəcanlandırdı.Fərqli dizayn edilmiş, logolu, naxışlı ayaqqabılar nümayiş olundu. 2017 ayaqqabı…\nBoho tərzi və 30 yaş üstü xanımlar…\nBildiyiniz kimi son illərdə ən çox geyinilən və sevilən stillərdən biri Boho (Bohemian) tərzidir.Daha çox…


Bakı Musiqi Akademiyası yeni dərs vəsaitlərinin təqdimatını keçirəcək - Report.az\nBakı Musiqi Akademiyası yeni dərs vəsaitlərinin təqdimatını keçirəcək\nBakı Musiqi Akademiyası yeni dərs vəsaitlərinin təqdimatını keçirəcək Təqdimat noyabrın 11-də Akademiyanın Qara Qarayev adına konfrans zalında baş tutacaq 3 Noyabr, 2015 20:54\nBakı. 3 noyabr. REPORT.AZ/ Noyabrın 11-də saat 14.00-da Üzeyir Hacıbəyli adına Bakı Musiqi Akademiyasının Qara Qarayev adına konfrans zalında Mədəniyyət və Turizm Nazirliyi ilə birlikdə nəşr edilən 6 yeni dərs vəsaitinin təqdimatı keçiriləcək.\n"Report" xəbər verir ki, təqdimat Azərbaycan musiqi sənətinin dahi klassiki Üzeyir Hacıbəylinin 130 və BMA-nın eksperimental məktəb-studiyasının 35 illiyinə həsr olunub.\nTəqdim olunan nəşrlərin elmi redaktorları BMA-nın rektoru, xalq artisti, professor Fərhad Bədəlbəyli və məktəb-studiyanın direktoru, əməkdar incəsənət xadimi, professor Tərlan Seyidovdur.\nTəqdimatın əvvəlində “Üzeyir Hacıbəylinin elmi sistemi əsasında milli lad təfəkkürünün inkişafı proqramı” (müəllif-tərtibçilər - Fərhad Bədəlbəyli, Tərlan Seyidov) təqdim olunacaq.\nProqram böyüməkdə olan nəslin milli musiqi gen yaddaşının bərpa və fəallaşdırılmasına həsr edilib və sonrakı nəşrlər üçün əsas olub.\nBunlar Azərbaycan ladlarının öyrənilməsinə dair Üzeyir Hacıbəylinin “Azərbaycan xalq musiqisinin əsasları” traktatının Tərlan Seyidovla adaptasiya olunmuş dərs vəsaiti və Azərbaycan xalq mahnı və rəqsləri, Azərbaycan bəstəkarlarının opera və musiqili komediyalarından parçalar daxil olunan ikicildlik “Azərbaycan ladlarının tədrisinə dair müntəxəbat”dır (tərtibçilər – Tərlan Seyidov, Cəmilə Həsənova, Leyla Zöhrabova, Aytən İbrahimova).\nAzərbaycan xalq sənətinə və milli köklərə maraq yaradılması problemi Lalə Dadaşovanın tərtib etdiyi I-XI sinif nşagirdləri üçün “Solfecio” fənni üzrə ilk universal dərs vəsaitində də öz həllini tapib. Burada ümumdünya musiqi klassikası ilə yanaşı, Azərbaycan bəstəkarlarının yaradıcılığı və xalq musiqi nümunələri geniş təqdim olunub.\nTəqdimat Fərhad Bədəlbəylinin redaktəsi ilə nəşr olunan Cahangir Qarayevin fortepiano üçün sonatasının təqdimatı ilə bitəcək. Sonatanın itirilmiş əlyazmasının surətini Tərlan Seyidov saxlayıb və bərpa olunub.\nXatırladaq ki, bu, F.Bədəlbəyli və T.Seyidovun itirilmiş əlyazmaların surətləri üzərində bərpası istiqamətində ikinci redaktorluq işləridir. Bundan öncə 1939-cu ildə yazılmış və 75 il sonra Azərbaycan Bəstəkarlar İttifaqının festivalında Fəqan Həsənlinin ifasında səslənən görkəmli bəstəkar Qara Qarayevin fortepiano üçün üçsəsli fuqası da bərpa olunaraq çapdan çıxıb.\nTədbirdə musiqi sənətinin görkəmli ictimai xadimləri iştirak edəcək. Eyni zamanda, yeni nəşrlərin tədris prosesində nəticələrini nümayiş etdirəcək məktəb-studiyanın şagirdləri də konsert proqramı ilə çıxış edəcək.\nQeyd edək ki, Bakı Musiqi Akademiyasının elmi-metodiki və eksperimental bazası olan məktəb-studiyanın 35 illik yaradıcı axtarışlarının nəticəsi olan prezentasiyaya Azərbaycan Bəstəkarlar İttifaqının katibi, əməkdar incəsənət xadimi, professor Zemfira Qafarova rəhbərlik edəcək.


Millət vəkili Göyçay rayonunda vətəndaş qəbulu keçirib\n18 May 18:19 | 1 109\n18 may 2022-ci il tarixində 89 saylı Göyçay-Ağdaş Seçki Dairəsi üzrə Milli Məclisin deputatı Məzahir Əfəndiyev əraziyə növbəti səfərini edib.\nSəfər çərçivəsində Göyçay rayon Mirzəhüseynli və Ərəbcəbirli kənd Ümumi Orta Məktəbləri, eyni zamanda Qarabağlar kənd Tam Orta Məktəbində İkinci Qarabağ – Vətən Müharibəsi zamanı şücaət göstərən igid övladlarımız, şəhidlərimiz haqqında M.Əfəndiyevin təşəbbüsü ilə hazırlanan sənədli film şagird və müəllim kollektivinə nümayiş olunub.\nSonra millət vəkili məktəblərdə pedaqoji və şagird kollektivi ilə görüşərək iştirakçılarla müxtəlif istiqamətləri əhatə edən mövzular ətrafında fikir mübadiləsi aparıb.\nTəhsilin əhalinin maariflənməsində, xüsusilə gənclərimizin formalaşmasında rolunu vurğulayan deputat, pandemiya dövrünun keyfiyyətli təhsil almaq imkanlarını məhdudlaşdırdığını və təhsil səviyyəsinin inkişaf etdirilməsi üçün yeni çağırışların nəzərdən keçirilərək təhsildə yeni idarəçiliyin tətbiq edildiyini qeyd edib. Bu prosesdə pedoqoji heyətin səy və əzmkarlıq göstərməsinin vacibliyini qeyd edib.\nSonra M.Əfəndiyev məktəblərdə tədris prosesi və təhsil müəssisələrinin şəraiti ilə yaxından tanış odub, həmçinin pedaqoji kollektiv tərəfindən məktəblə bağlı səsləndirilən təklifləri müzakirə edib.\nDaha sonra millət vəkili Göyçay rayon Qarabağlar kənd klubunda növbəti vətəndaş qəbulu keçirib.\nKeçirilən qəbul zamanı Məzahir Əfəndiyev Şəhadət və Qarabağlar kənd ağsaqqalları, kənd zəhmətkeşləri, habelə müharibə iştirakçıları ilə görüşərək onları narahat edən məsələlərə dair müzakirələr aparıb. Qəbula gələn seçicilərin çoxsaylı müraciətləri dinlənilib, onları narahat edən müxtəlif problemlər deputat səlahiyyəti çərçivəsində diqqətə götürülüb.\nQeyd edək ki, qəbulda 40-a yaxın seçici dinlənilib.


“Toyota”-nın 13-cü “Dream Car Art Contest” müsabiqəsi başa çatıb - FOTO | 1news.az | Xəbərlər\n20 Sentyabr saat 10:15 ~ 3 dəqiqəlik oxu 398\n“Toyota” təbiətdən və insandan, xüsusən də, uşaqlardan ilham almağa davam edir. İlk dəfə 15 il öncə keçirilmiş “Arzularımın avtomobili” rəsm müsabiqəsi bu il Azərbaycandan olan Kənan Arzumanovun da medalçılar arasında olması ilə yadda qaldı. O dünyanın bir sıra ölkələrini təmsil edən digər 29 qalib kimi ailəsi ilə birlikdə Yaponiyaya dəvət edilib.\nMedalçılar arasında yenidən seçilərək üç gümüş mükafatçıdan biri olan 8 yaşlı istedadın “Eco Speed Toyota” əsəri yüz minlərlə rəsm içində jürinin diqqətini cəlb edə bilib.\nAvqustun 29-da “Toyota”nın Naqoya ofisində keçirilən mükafatlandırma mərasimi uşaqlar üçün unudulmaz olub. Balaca rəssamlar “Toyota” mükafatlarını qazanmaqla yanaşı, şirkətə məxsus “Toyota Kaikan” muzeyini, “Toyota Motomachi” zavodunu və “Toyota Design Discovery Cruise” dizayn mərkəzini görmək şansını əldə ediblər. Bu məkanlarda onlara “Toyota”nın fəlsəfəsi, həyata baxışı, missiyası, Toyota avtomobillərinin istehsal prosesi elecədə Toyota avtomobillərinin necə dizayn edilməsi haqqında ətraflı məlumat əldə ediblər. Ümumilikdə yapon mədəniyyəti ilə tanış olmaq üçün isə qaliblər Yaponiyanın qədim Kioto şəhərinədə səyahət ediblər. Burada qaliblər bir sıra yapon mədəniyyətinə aid məbədlərlə tanış olublar.\nQeyd edək ki, bu il 13-cü dəfədir keçirilən müsabiqəyə 86 ölkə və regiondan təxminən 950 000 rəsm əsəri göndərilib. Mükafata layiq görülən əsərlər milli müsabiqələrin qalibləri arasından seçilib. Milli müsabiqələr 2018-ci ilin oktyabr ayından 2019-cu ilin mart ayına qədər keçirilib. Aprel ayında isə “Toyota Motor Corporation” şirkətindən başqa, müstəqil rəsm ekspertləri və avtomobil sənayesi üzrə mütəxəssislərin münsifliyi ilə üç yaş kateqoriyasında - “7 yaş və daha az” “8-11 yaş” və “12-15 yaş” - qaliblər müəyyənləşdirilib.\nƏlavə olaraq bu il iki həvəsləndirici mükafat olan yenicə yaradılmış “Vaku-Doki” və texniki xüsusiyyətlərinə görə həvəsləndirici “Engineering Inspiration Award” mükafatıda Yaponiyanı və Qətəri təmsil edən balaca rəssamlara təqdim edilib.\nTədbirdə “Toyota Motor Corporation” şirkətinin icraçı vitse-prezidenti Didiye Leroy, “Toyota Motor Corporation”a məxsus “GAZOO” yarış şirkətinin icraçı vitse-prezidenti Yumi Otsuka, Yaponiyanın məşhur Super GT yarış sürücüsü və Lexus LeMans komandasının direktoru Yuiçi Vakisaka və digər tanınmış rəsmilərdə iştirak ediblər.\n“Toyota” şirkətinin ilk dəfə 2004-cü ildə keçirdiyi “Arzularımın avtomobili” rəsm müsabiqəsinin əsas məqsədi dünyanın hər yerindən olan uşaqlara sevinc hissi yaşatmaq və onlara xəyal qurmağın nə qədər əhəmiyyətli olduğunu aşılamaqdır. Müsabiqə, həmçinin, uşaqlarda avtomobillərə maraq oyatmağı da hədəfləyib.\nBalaca istedadların unikal rəsmləri ilə müsabiqənin rəsmi İnternet səhifəsində tanış ola bilərsiniz: https://www.toyota-dreamcarart.com/\nPikassonun rəsmini ölkədən çıxarmaq istəyən milyarder həbs olundu


Azərbaycanın inkişafına kölgə salmaq üçün münəcimlik etməklə məşğuldurlar - Siyavuş Novruzov - Unikal.org\nYeni Azərbaycan Partiyasının (YAP) İcra katibinin müavini, Milli Məclisin İctimai birliklər və dini qurumlarla iş komitəsinin sədri Siyavuş Novruzovun yap.org.az-a müsahibə verib.\nUnikal.org həmin müsahibəni təqdim edir\nSiyavuş müəllim, beynəlxalq baxışın yüksək olduğu Azərbaycanın uğurlarının bəzi dairələr tərəfindən qısqanclıqla qarşılanmasını necə şərh edərdiniz?\nSiyavuş müəllim, xeyli müddətdir ki, sosial şəbəkələrdə Azərbaycan hakimiyyətinə, Prezidentə və onun ətrafında olan məmurlara qarşı ləkələmə kampaniyası aparılmaqdadır. Bu çirkin təbliğatın arxasında hansı maraqlar dayanır?\nTəkcə son zamanlarda hədəfə götürülən məmurlara diqqət yetirdikdə məqsəd daha aydın şəkildə özünü büruzə verir. Milli Məclis haqqında, Milli Məslisin sədri Oqtay Əsədov və parlamentin deputatları, həmçinin SOCAR-ın prezidenti, Milli Məclisin deputatı Rövnəq Abdullayevin və başqalarının haqqında yalan, əsassız fikirlərin səsləndirilməsində məqsəd onların rəhbərlik etdikləri strukturların Azərbaycanımız üçün gördükləri işlərin əhəmiyyətini azaltmaq, ictimai fikirdə çaşqınlıq yaratmaq, ən əsası uğurlarımıza qara eynəkdən baxmaqdır. Bunu əsasən Avropadakı “söyüş müxalifəti” və daxildəki əlaltıları həyata keçirir.\nHüquqi dövlətdə yaşayırıq. Cəmiyyəti idarə edən qanunlar hər kəsdən eyni məsuliyyəti tələb edir. Qanunsuz əməllərə görə əlillərdən sui-istifadə edilməsini necə dəyərləndirirsiniz?\nƏlillərə diqqət və qayğı dövlət siyasətinin əsas tərkib hissəsidir. Milli Məclisdə bu kateqoriyadan olan insanların sosial müdafiəsinin gücləndirilməsi məsələsini dəfələrlə müzakirəyə çıxaran bir millət vəkili olaraq deyə bilərəm ki, dövlətin artan maliyyə imkanlarının ünvanlandığı qruplar sırasında onlar əsas yer tutur. Bu günlərdə SOSAR-ın Təhlükəsizlik İdarəsinin əməkdaşları ilə bir qrup şəxs arasında baş verən hadisə bir çox məqamlara aydınlıq gətirdi. Belə ki, aparılan araşdırmalar bu ssenarinin müəlliflərinin kimliyinə bir daha işıq saldı. Məlum oldu ki, SOCAR-ın əməkdaşları əlillərə qarşı heç bir zorakılıq tətbiq etməyib, onlar öz vəzifələrini qanun çərçivəsində həyata keçiriblər. İctimai fikrin çaşdırılmasına, ən əsası ölkə iqtisadiyyatının inkişafına davamlı töhfələr verən SOCAR-ın nüfuzuna xələl gətirilməsinə yönələn bu ssenari də yuxarıda qeyd etdiyimiz qarayaxma kapaniyalarının bir tərkib hissəsidir. Araşdırmalar məsələnin əsl mahiyyətini açıqladı: Boru kəmərinin təhlükəsizlik zonasına aid olan torpaq sahəsini zəbt etməyə cəhd göstərən bir qrup şəxs əlillərdən sui-istifadə edərək, onları qanunlara itaətsizlik göstərməyə, dövlət orqanlarına qarşı təxribata çağırmağa sövq ediblər. Əslində qanunsuz tikinti yerinə çağırılan əlillərin həmin tikinti ilə heç bir əlaqələri olmayıb. Əlillərdən öz çirkin niyyətlərini həyata keçirmək üçün bir vasitə kimi bəhrələnmək mənəviyyatsızlıq, cılızlıq, insani keyfiyyətləri itirməkdir.\nAzərbaycan zəngin seçki təcrübəsinə malikdir. 2003-cü ildə Azərbaycan hökuməti ilə ATƏT-in Demokratik Təsisatlar və İnsan Haqları Bürosunun və Avropa Şurası Venesiya Komissiyasının birgə rəyi əsasında qəbul olunan Seçki Məcəlləsi ölkəmizdə prezident, parlament, bələdiyyə seçkilərinin, eyni zamanda, ümumxalq səsverməsinin demokratik, beynəlxalq standartlara uyğun keçirilməsini təmin edir. Dövlətimizin daim yeniliyə, təkmilləşməyə meyilli olması qəbul olunan qanunların da zamanın tələbinə uyğun yeniləşməsində özünü qabarıq şəkildə büruzə verir. Bu baxımdan Seçki Məcəlləsinə mütəmadi olaraq əlavə və dəyişikliklər edilir.


Angie Douthit, 'isti qarışıqlıq' qızı Mackenzie McKee-nin xoşbəxt olmasını diləyir\n2009 Mtv Video Musiqi Mükafatları\nsevgi və hip hop hollywood seks kaseti\narzu etmək yolları\nfaleşa və jaklin pişik balığı epizodu\nCaz Jenningsin alt cərrahiyyə həqiqətləri haqqında səmimi müzakirəsi\nİddia edilən Blac Chyna və Tyga seks lentləri, Rob Kardashian ilə toy mərasimini təxirə salmaqla təhdid edir\nMiami’nin ‘Mama Elsa’ Patton’un həqiqi evdar qadınları 84 yaşında vəfat etdi\nŞƏKİLLƏR LHHATL’ın Stevie J, məşhur iş adamı xanım Jackson ilə ortaqlıqda qısa müddətli satıcı olur\nKim Kardashian'ın cəsəd ikiqat mübahisəsi iddia edilən modelin şərhləri ilə davam edir\nRəhbərlik üçün 11 Tarot Kartı Yayılır\nQubernatorun arvadı Edwin Edwards niyə həbs edildi?\nFilmin Möhtəşəm Cansız Nişanları: Say Anywhere-dən Lloyd Dobler-in boomboksu\nÇərşənbə 24-cü doğum günü idi Yeniyetmə ana 3 ulduz Mackenzie McKee və anası Angie Douthit, 24 yaşındakı düşüncələrini 'mənim isti qarışıqlığımla' bölüşməyə müqavimət göstərə bilmədi, çünki ana / qızı ikili Mackenzie'nin bacılarına Mackenzie'nin daha sonra 'ad etdiyim ən yaxşı ad gününü qeyd etmək üçün qatıldı. '\nAngie'nin olduğu vaxtdan bəri təxminən bir ildir etdiyi kimi ilin əvvəlində mərhələ 4 xərçəngi diaqnozu qoyuldu , son Facebook gündəlik girişini təqdim etmədən əvvəl bir İncil təklifini paylaşdı. Budur sitat və yazısı bütövlükdə, çünki hər hansı birini redaktə etmək mənanı tamamilə dəyişdirəcəkdir:\nEfeslilərə 3:20 'İçimizdə olan gücünə görə xahiş etdiyimiz və ya xəyal etdiyimizdən daha çox şey edə bilənə'\nDOĞUM GÜNÜ MACKENZIE MÜBARƏK! 24 sizə yaxşı görünür! Bəli, körpəm 24 yaşındadır. Mackenzie və mən də istəyərdim ki, bu, asan bir 24 ildir. Ancaq həyatda ən böyük problemim olduğunu qürurla söylədi. DEHB, tip 1 diabet, narahatlıq, ODD, hormonal problemlər alırsınız və hamısını kiçik bir bədəndə birləşdirirsiniz və bir isti qarışıqlıq əldə edirsiniz.\nAncaq isti qarışıqlığım üçün çox minnətdaram. Məni qüdrətli bir şəkildə dəyişdirdi. Səbirli olmağı və döyüşlərimi seçməyi seçdim. Həqiqətən qeyd-şərtsiz sevməyi öyrəndim. Dua etməyi, dua etməyi, dua etməyi öyrəndim. Hər şeyin valideynlərin günahı olmadığını öyrəndim. Həm də onun nə qədər inanılmaz istedadlı və qətiyyətli olduğunu anladım. İnadkarlığı nəticəsini verdi və bu gün çox uğurludur. Onun içərisində illər boyu göstərilən bir çox qabiliyyət var idi.\nÇox yaxındıq. Hər gün məni məsləhət üçün çağırır və ortaq çox şeyimiz var. Mənə Allah haqqında çox şey öyrətdi. Allah nə qədər kobud olsaq da, bizi həmişə sevir, sadəcə hər şeydə onu günahlandırırıqsa. Sevgisi heç vaxt imtina etmir. Allah həmişə bağışlayır və davam edir. Keçmişin üzərində dayanmır. Allah hamımızın içindəki hədiyyələrimizə və istedadlarımıza baxır və çöldə nə qədər intizamsız görünsək də, qanadlar cücərmək və uçmaq üzrə gələcək bir kəpənək görür. Allah həmişə mənfi əvəzinə müsbətə işarə edir.\nBəli, inadkar, eyni zamanda çox əyləncəli və istedadlı Mickie'yə görə daha yaxşı bir ana və müəlliməm. Bu gün körpə qızımla 24 ildir çox minnətdaram. Seni sevirem mikrofon!\nOndan bday üçün nə istədiyini soruşdum. 'Mən yalnız anam və bacılarımla bir gün istəyirəm' dedi. Yəni hamımız bu gün bir yerdə olacağıq. Nə qədər inanılmaz bir nemət.\nBu gün ən böyük probleminiz barədə düşünün. Tanrı bununla necə işlədiyini və sizi necə yaxşıya doğru dəyişdirdiyini göstərsin. Sonra hekayənizi paylaşın və eyni döyüşdə başqasına kömək edin. Bu çətinliklər çox vaxt ən böyük nemətlərə çevrilir!\nMackenzie səni sevirəm, sən əsl nemətsən! # HəmişəBağlı # GüclüGüclü Döyüşçü # yalnız xərçəng\nMackenzie, Instagram foto qalereyası və başlığı ilə 24-cü ad günü arzusu və yerinə yetirilməsinə qədər təxminən eyni hekayəni izah edir:\nMackenzie Mckee (@mackenziemckee) tərəfindən paylaşılan bir yazı 18 oktyabr 2018-ci il tarixində, saat 8: 44-də PDT\nÖtən həftə anam ad günüm üçün nə istədiyimi soruşdu. Ona dedim 'Sadəcə sizinlə və bacılarımla bir gün istəyirəm'\nMən onları böyüdərək dəli etsəm də, həyatdakı ən yaxşı dostlarım oldu. Hamımızın körpə baxıcılarımız olduğu, hava şəraitinin mükəmməl olduğu və heç kimin işləməməsi lazım olduğu üçün bir araya gəldi.\nDünən heç vaxt unutmayacağım bir ad günü idi. Gülmədiyimiz bir an olmadı. Və bu il həqiqətən hamımıza bu andan zövq almağı və minnətdar olmağı öyrətdi. Həyatımdakı bu 3 üçün çox minnətdaram. Həmişə ən yaxşı dostlarım, qayalarım?\nAngie, doğum günündə Mackenzie ilə gəzintidən sonra Facebook-a qayıtdı və başqa bir əksini paylaşdı - bu dəfə digər qızı Kaylee-yə yönəldi, lakin Mackenzie mövzusunu davam etdirərək işlərini biraz daha çətinləşdirdi:\nSaylar 6: 24-26 'Rəbb sizə xeyir-dua versin və sizi qorusun; Rəbb üzünü sənə göstərsin və səninlə lütf etsin; Rəbb üzünü sənə çevirdi və sənə rahatlıq verdi. ”\nQızlar gündüz! Dünən Micin ad günü üçün çox əyləndik. Ticarət mərkəzində gəzdik, bəzi sevimli mağazalarda alış-veriş etdik, Çilidə yemək yedik, dondurulmuş qatıq aldıq və yanlarımız ağrıyana qədər güldük. Hamımız bunun nə qədər dinc, əyləncəli bir gün olduğunu şərh etdik. Heç vaxt unutmayacağımız bir gün.\nGünün bu qədər mükəmməl olmasını düşünürdüm və Kaylee'nin şirin 16 gününü xatırladım. Uşaqları və bir neçə dostumu qeyd etmək üçün Applebee’s-ə apardım. Ancaq Mic qəribə davranırdı, susuzluğunu yatırda bilmədi və tualetə getməyə davam etdi. Bütün gün davam etdi, buna görə evə çatanda, atası 1-ci diabetik olduğundan, əlamətləri bilirdim və qan şəkərini yoxladım.\nMonitor yalnız 'yüksək' yazır. Ağlamaq və özümü toplamaq üçün çölə çıxdım. Bir dr dostuma zəng etdim və onu tez ER-yə aparmağımı dedilər. Ağlayan bir dostuma zəng etdim. Dedi: 'Bunu edə bilərsən.' Cavab verdim, 'Bunu edə biləcəyimi bilirəm, amma bunu etmək istəmirəm' dedi. Dərin bir nəfəs alıb dua etdim və ER-yə yollandım. Evdən çölə çıxarkən arxaya baxdım, qorxulu və kədərli görünən 16-cı günündə Kaylee dayandı.\nBir il sonra o günün ona təsirinin nə qədər böyük olduğunu anlamadım. İngilislər üçün 'Mənim Acı Şirin 16-cı Ad Günü' başlığı ilə bir yazı yazdı. O günün hekayəsini danışdı və hiss etdiyi hissləri bölüşdü. Çox ürəkdən gələn bir kağız idi.\nBeləliklə, bu səbəbdən bu ad günü birlikdə idi. Heç bir xəstəlik diaqnozu, kədər yox, sadəcə dinclik və sevinc. Həyatdakı bəzi şeylərin həyatı necə dəyişdirdiyini dəli edir, heç vaxt unutmuruq. 'Xərçəngin var' eşitdiyim günü heç unutmayacağam. Həyatımı əbədi dəyişdirdi. Ancaq mənə həyatda kiçik şeylərdən necə zövq almağı göstərdi. Bəs sən? Hansı günləri heç unutmayacaqsan? Onlara qayıdın, Allahın sizə kömək etməsinə təəccüb edin və indi nə qədər güclü olduğunuza sevinin. Görün nə qədər irəliləmisiniz !!! Sən qurban deyilsən, qalibsən! İndi bu gündən zövq alın. Başqalarına kömək edin. Hekayənizi paylaşın. Çox mehriban olun. Sən xoş bir insansan! # HəmişəBağlı # GüclüGüclü Döyüşçü # yalnız xərçəng\nDOĞUM GÜNÜ MACKENZIE MÜBARƏK! Oh, və daha çox Angie'den oxumaq istəsən, edə bilərsən onun Facebook səhifəsinə baxın ya da kitabını əvvəlcədən sifariş edə bilərsiniz, Tanrı Planı .\nAmish’in Rebecca’yı qıraraq çoxlu C-hissədən sonra boruları bağladığını ortaya qoyur\nVİDEO MTV-nin yeni şousu Şübhəli, münasibətlərin yaxşılaşmasına kömək edəcək sirləri ifşa etdi


Məmun, fəlsəfə və məntiq - İmam riza əleyhiSSƏlamin həyati\nBərməkilər tayfası da, hər bir işi qiyas əsasında götürdükləri və elmə də çox maraq göstərdikləri üçün Məmundan qabaq elmi kitabları tərcümə etməyə başlayır. Bu tayfadan olanlar öz evlərində elmi müzakirələr təşkil edirdilər. Deyəsən Harun onların bu işindən narazı idi və ona görə də, onlar bu işi çox da üzə vurmurdular. Məmun hakimiyyətə gəlcək (198-218 h.q) vəziyyət tamamilə dəyişir. Çünki Məmun özü düşüncəli istedadlı və qiyasa çox meylli bir şəxs idi. Ondan qabaq tərcümə olunmuş bir çox qədim kitabları oxuyub tədqiq etmiş nəticədə qiyasa marağı daha da artmış axırda da, mötəzilə məzhəbinə üz tutaraq bu məzhəbin başçılarını (Əbul Həzil Həllaf İbrahim ibn Səyyar və başqalarını) özünə tərəf çəkib əqaid elminin alimləri ilə elmi məclislər təşkil edirdi. O axıra qədər bu məzhəbdə qalmış və onun davamçılarını himayə etmişdir. Məmunun bu himayəsi nəticəsində mötəzilə məzhəbinin o vaxta qədər (sünni alimlərindən çəkinib) deyə bilmədikləri sözlərə o cümlədən Quranın məxluq olması artıq açıq-aşkar camaatın arasında yayılmağa başlayır. Məmun heç hakimiyyətə gəlməzdən qabaq da, bu məsələyə (Quranın məxluq olması iddiasına) inanmış buna görə də, müsəlmanlar onun xəlifə olub bu fikri yaymasından qorxurdular. İş o yerə çatmışdı ki Füzeyl ibn Əyaz aşkar şəkildə deyirdi: “Mən Məmunun şərrindən uzaq olmaq üçün Haruna Allahdan uzun ömür istəyirəm.” Nəhayət Məmun xəlifə olur və özünün mötəzilə məzhəbində olduğunu da aşkar edir. Sünni alimləri bunu görcək səs-küy salır camaatın böyük əksəriyyəti də, mötəzilə məzhəbinin əksinə olduğu üçün onların bu ziddiyyəti Məmunu bir az çıxılmaz vəziyyətə salır. Öz məzhəbindən dönə bilməyən Məmun elmi müzakirə yolunu seçib hər iki tərəfin (mötəzilə və müxalif tərəflərin) iddialarını əql və məntiqlə müqayisə etmək üçün elmi məclislər təşkil edir məntiqi bəhslərin tədqiq edilməsi üçün qısa bir zamanda yunanların məntiq və fəlsəfə kitablarının ərəb dilinə tərcümə edilməsini əmr edir. Məmun özü də bu kitabları oxuyur və bu yolla mötəzilə məzhəbinə olan əqidəsi daha da möhkəmlənirdi. Ancaq Məmunun bu səyləri camaatın fikrini mötəzilə məzhəbinə cəlb etməkdə bir o qədər də, təsir bağışlamır. Məmun bunu başa düşüb səylərinin bir fayda verməyəcəyindən ümidini kəsdikdə, təhdidə əl ataraq hakimiyyətinin son çağlarında mötəzilə məzhəbinin müxaliflərinə qarşı ciddi mübarizə aparır. Bir dəfə Bağdaddan kənarda olduğu zaman Bağdad valisi İshaq ibn İbrahimə əmr verir ki bütün qazı və elm adamlarını yığıb imtahana çəksin. Quranın məxluq olmasını qəbul edənləri burax bu fikrə qarşı mənfi mövqedə duranlara isə bu fikir təlim edilsin.\nDediklərimizdən belə nəzərə çarpır ki Məmun məlumatının çoxluğu əqidə azadlığı və qiyas əsasında hərəkət etməsi nəticəsində yunan elmlərinin ərəb dilinə tərcümə edilməsindən çəkinmir mötəzilə məzhəbini təsdiq etməsi sahəsində ilk atdığı addım məntiq və fəlsəfə kitablarını tərcümə etdirməsi olur. Sonra Aristotelin bütün əsərlərinin (istər fəlsəfə sahəsində istərsə də başqa sahələrdə) tərcüməsilə məşğul olur. Beləliklə, hicrətin üçüncü əsrinin əvvəllərində açıq şəkildə bu kitabların tərcüməsinə başlanılır. Mötəzilə məzhəbi su görmüş susuz şəxs kimi Aristotelin fəlsəfi əsərlərini görüb onları diqqətlə mütaliə etməyə başlayır və nəticədə müxaliflərinə qarşı mübarizə etmək üçün onu əlində möhkəm bir əsas kimi tutur.1\nDoktor İbrahim Həsən bu barədə belə yazır: “Əməvilərin hakimiyyəti dövründə xarici kitabların tərcüməsi ilə heç kim məşğul olmurdu. Xalid ibn Yezid ibn Müaviyə tibb və kimya kitablarını ərəb dilinə tərcümə etmiş ilk şəxs olmuşdur. O Misirdə yaşayan yunanları çağırıb onlardan kimyanın praktikasına aid olan kitabların bir çoxunu ərəb dilinə tərcümə etmələrini istəyir. O kimya vasitəsilə süni qızıl əldə etmək istəyirdi. Əbdülməlik Mərvanın hakimiyyəti dövründə isə dövlət idarələrində o vaxta qədər hakim olmuş fars və yunan dilləri ərəb dili ilə əvəz olunur həmçinin, Misir və yunan dilində olan Misir divanı (şer və nəsr toplusu) ərəb dilinə çevrilir (tərcümə olunur).\nAbbasilər sülaləsi hakimiyyətə gəldikdən sonra bu sülalə farsmeylli olduğundan xilafətin paytaxtında farslarla ərəblər bir-birilə qaynayıb-qatışır xəlifələr yunan və İran elmlərini öyrənməyə rəğbət göstərirlər. Mənsur xarici kitabların tərcümə edilməsini əmr edir. Hüneyn ibn İshaq Sokrat və Calinusun kitablarından bəzilərini onun üçün ərəb dilinə tərcümə edir. İbn Müqəffə isə “Kəlilə və Dimnə”ni və “İqlidis” kitabını ərəb dilinə tərcümə edir. Bir çox alimlər kitabların fars dilinə tərcümə edilməsində də şöhrət qazanırlar. O cümlədən, Xandan Nobəxtiyan Həsən ibn Səhl (Məmunun vəziri) Əhməd ibn Yəhya Bəlazəri (“Fütuhul-buldan” əsərinin müəllifi) və Əmr ibn Fərxan da bu işdə ad çıxarırlar.\nHarunun hakimiyyəti dövründə tərcümə işi başqa cür icra olunur. Roma imperiyasının bir sıra böyük şəhərlərindən onun əlinə bəzi kitablar düşür o da əmr verir ki yunanların kitablarından ələ düşənlərin hamısı tərcümə edilsin. Bərməkililərin tərcüməçiləri alqışlayıb onlara qiymətli hədiyyələr verməsi də, tərcümə işini bir qədər irəli aparır. Hətta Məmunun özü də tərcümə edirdi. O əsasən yunan və İran kitablarının tərcüməsi ilə məşğul olur fəlsəfə həndəsə musiqi və tibbə aid olan nadir kitabları gətirmək üçün bir neçə nəfəri Konstantinopola (indiki İstanbula) göndərir. İbn Nədim deyir: “Roma imperatoru ilə Məmun arasında məktublaşmalar olur Məmun ondan istəyir ki o öz imperiyasında olan qədim elmlərə dair kitablardan xilafət ərazisinə göndərsin. İmperator əvvəl imtina etsə də, sonradan bu işlə razılaşır. Məmun Həccac ibn Mətər İbn Bətriq və “Darul-hikmət” kitabxanasının rəisi Səlmadan ibarət nümayəndə heyətini bu kitablardan seçib bəyəndiklərini gətirmək üçün Roma imperiyasına göndərir. Onlar Konstantinopola gedib bəyəndikləri kitabları yığıb gətirirlər. Məmun onların ərəb dilinə tərcümə edilməsini əmr edir. Onlar da Məmunun əmrini yerinə yetirirlər. Qəsta ibn Luka yunan Suriya və Mesopotamiya dillərindən edilən tərcümələrə Yəhya ibn Harun isə fars dilindən olunan tərcümələrə nəzarət edirdi. Tərcüməçilərin alqış və həvəsləndirilməsi camaatın xəlifələrə tərəf cəlb olunması və bunun da nəticəsində bir çox kitabların ərəb dilinə tərcümə edilməsi Məmuna xas olan bir iş deyildi. Kitabların çoxu varlı şəxslərin kömək və səyi nəticəsində ərəb dilinə tərcümə olunurdu. O cümlədən münəccim (astronom) Şakirin oğulları olan Məhəmməd Əhməd və Həsən riyaziyyat kitablarını əldə etmək üçün külli miqdarda pul xərcləmiş həndəsə nücum (astronomiya) və musiqi sahəsində qiymətli əsərlər yazmışlar. Onlar da Hüneyn ibn İshaqı nadir kitabları əldə etmək üçün Roma imperiyasının ərazisinə göndərirlər.\nAbbasilər yunan və fars elmlərindən fəlsəfə tibb astronomiya riyaziyyat musiqi məntiq coğrafiya və bir sıra başqa qayda-qanunların hamısını tərcümə edirlər. İbn Nədim deyir: “Münəccim Şakirin övladları hər ay tərcüməçilərə o cümlədən Hüneyn ibn İshaq ibn Həsən və Sabit ibn Qürrəyə beş yüz dinara yaxın maaş verirdilər.”\nÇox güman ki Harunun təsis etdirdiyi ondan sonra isə Məmunun onu genişləndirib oraya çoxlu kitablar verdiyi “Darul-hikmət” kitabxanası Abbasilər dövrünün ən böyük kitabxanası olmuş və Bağdad, monqolların işğalına məruz qalana qədər öz əhəmiyyətini qoruyub saxlamışdır. Bu kitabxanada geniş yayılmış bütün elmlərə aid kitablar olmuş mütaliə məqsədilə oraya gedən alimlərin hər biri öz dövrünün nüfuzlu elmi şəxsiyyətlərindən olub İslam mədəniyyətini və eləcə də, qədim mədəniyyəti xalq arasında yayan şəxslər olmuşlar.\nElmi yaymaq təkcə xəlifələrə məxsus deyildi. Ölkənin vəzir və digər ali rütbəli şəxsləri də, xəlifənin yolunu gedib elmin yayılmasında böyük işlər görürdülər. Məsudi yazır: “Yəhya ibn Xalid Bərməki bəhs və müzakirəyə çox meyl göstərir İslam və sair dinlərin ilahiyyatçılarının bir yerə toplaşdığı məclislər təşkil edirdi.”1


Kənan Yavuz: "Türkiyə infrastruktur investisiyalarında əhəmiyyətli addım atıb" | Report.az\nKənan Yavuz: "Türkiyə infrastruktur investisiyalarında əhəmiyyətli addım atıb"\nKənan Yavuz: "Türkiyə infrastruktur investisiyalarında əhəmiyyətli addım atıb" "SOCAR Energy Turkey"in prezidenti hesab edir ki, İpək yolu marşrutu yeni investisiya yatırımları üçün əlavə imkanlar yaradacaq\n11 Yanvar , 2016 17:15\nBakı. 11 yanvar. REPORT.AZ/ Türkiyə infrastruktur investisiyalarında əhəmiyyətli addım atıb. “Report”un məlumatına görə, bunu “SOCAR Energy Turkey”in prezidenti Kənan Yavuz deyib.\nK.Yavuzun sözlərinə görə, Türkiyə enerji körpüsü olmaq istiqamətində strateji addımlar atıb: “Artıq buna istehsalı da əlavə etmək lazımdır. Yeni istehsal paketində Türkiyənin ara məhsulu istehsalına fokuslanması və Türkiyənin subkontraktor olmasına şərait yaradan idxaldan asılılığını azaltmaq lazımdır”.\nK.Yavuz deyib ki, tezliklə Brüsseldən Pekinə qədər bütün ticarət əlaqələri yeni yolla aparılacaq: ”Bakı-Tbilisi-Qars dəmir yolu xəttinin çəkilməsi bitəndən sonra Marmaray və İstanbul-İzmir şossesi ilə Xəzər tranzit rolunu oynamağa başlayacaq. "İpək yolu" üzərindən yeni investisiya imkanları, yükdaşımalarda böyük fürsətlər yaranacaq. Çindən Brüsselə qədər bir yol meydana gələcək”.\nİngilis versiyası Kanan Yavuz: 'Turkey took important step in infrastructure investments'\nRus versiyası Кянан Явуз: Турция предприняла важный шаг в сфере инфраструктурных инвестиций


Fizuli Hüseynov | Yeradamı kökü – faydaları\nYeradamı kökü – faydaları\nTarix : 5 May 2016\nYeradamı bitkisi Azərbaycanın demək olar hər yerində bitir, əsasən də Naxçıvanda daha çox geniş yayılmışdır. Elm aləmi bu bitkini zəhərli olaraq qəbul etmiş və daxilə istifadəsini qadağan etmişdir. Çünki yeradamı bitkisinin köklərində zəhərli spokolomin alkoloidi var. Bu bitki yalnız xaricə istifadə oluna bilər. Yeradamının spirtli dəmləməsi bel, oynaq ağrılarında ağrıyan nahiyyələrə kompres edilir və olduqca güclü bir ağrıkəsicidir.\nXalq təbabətində: yeradamı kökləri üyüdülür, toz formasına salınır, 100 qramı 500 qram bal ilə 1 saata yaxın qarışdırılır, bal smetan kimi ağarana qədər qarışdırılır, sonra 15 gün qaranlıq yerdə saxlanılır. 15 gündən sonra birinci 1 həftə yarım çay qaşığı, sonraki həftə 1 çay qaşığı, sonrakı həftə 1.5 çay qaşığı, sonrakı həftə isə 2 çay qaşığı daxilə qəbul olunur. Məcunun daxilə qəbulu zamanı əvvəlcə bel nahiyyəsində ağrılar olur, sonra keçir. Sağalmayan sinir xəstəliklərində, əsasən də oturaq sinir iltihabında istifadə edilir, doza həddini aşmaq olmaz, zəhərli olduğundan adamı öldürə bilər.\nBu məcun cinsi həvəssizlikdə də faydalıdır. Bitkinin kökləri insana bənzədiyi üçün yeradamı deyilir və köklərini yerdən çıxaranda insan iniltisinə bənzər bir səs verir.\n(3,343 dəfə baxılıb)\n7 xəstəliyə çarə olan bitki – bağayarpağı\nƏvvəlcə adamı dəli edir, sonra öldürür – zəhərli…\nÇaşır kökü faydaları


“Bakıfilekspo-2014” IV Milli filateliya sərgisi keçiriləcək\nRabitə və Yüksək Texnologiyalar Nazirliyinin "Azərmarka" şirkəti və Azərbaycan Filatelistler İttifaqının (AFİ) təşkilatçılığı ilə 7 noyabr tarixində "Bakıfilekspo-2014" IV Milli filateliya sərgisinin açılış mərasimi keçiriləcək.\nMərasim Bakının "Four seasons" otelinin "Şur" salonunda , saat 11:00-da başlayacaq. 9 Noyabr - Dövlət Bayrağı Gününə həsr edilmiş sərgi öz işini 8 noyabr tarixində başa çatdıracaq.\nTəşkilat Komitəsindən qeyd edilib ki, reqlamentə uyğun olaraq sərgidə müsabiqələr filateliya, numizmatika və ədəbiyyat dərəcələrində keçiriləcək.\nFilateliya sərgisinin qonaqlarına Azərbaycan tarixinin önəmli səhifələrinə həsr olunmuş bir neçə maraqlı kolleksiya və bu sahədə dərc olunmuş yeni kitablar təqdim olunacaq, IV Milli filateliya sərgisi üçün xüsusi hazırlanmış zərfdə xatirə ştempelin vurulması mərasimi keçiriləcək. Müsabiqə qaliblərinin mükafatlandırılması mərasimi sərginin birinci iş günü keçiriləcək.\nSərginin işi müddətində "Azərmarka" şirkəti və "Num.az" MMC-nin köşkləri fəaliyyət göstərərək, kolleksiyaçılara və sərginin qonaqlarına filateliya və numizmatika üzrə aksesuarların satışını təşkil edəcək.


Biz onunla fəxr edirdik!!! - Şəki bələdiyyəsi\nBiz onunla fəxr edirdik!!!\n2 Ara 2015 09:05 tarihinde Murad Nabibekov tarafından yayınlandı\nDünyada ən uca zirvədir ANA!\nDeyirlər ki, ana ürəyindən qopan laylalar həyatın ən şirin təranəsidir. Bu təranənin ahəngindəki mənalar min-min arzunun səsidir. Bəlkə ona görə də bəşər var olan gündən ananın ünvanına həmişə xoş sözlər qanadlanıb. Ana o qədər ilahi və müqəddəs varlıqdır ki, vətəni də onun ismi ilə "Ana vətən" adlandırırlar.. Təsadüfi deyildir ki, analara ən yüksək qiyməti də Məhəmməd peyğəmbər (s.ə.s.) verib: "Cənnət anaların ayaqları altındadır".\nMəhəlləmizin qocaman və ağbirçək sakini, zəhmətkeş insan, çox uşaqlı ana Axundova Diləfruz Baxşəli qızı oktyabrın 29-da dünyasını dəyişdi. Diləfruz Axundova 1925-ci ildə anadan olmuşdur, Şəki pedaqoji texnikumunu, sonra 2 illik müəllimlər institunu qiyabi olaraq bitirmişdir. 1942-ci ildə Balakənin Tala kəndində əmək fəaliyyətinə başlayan Diləfruz Axundova bir müddət Şəkinin ayrı-ayrı məktəblərində müəllimə işlədikdən sonra, nəhayət, öz babası Molla Kazımın məktəbində, Şəki şəhər 5 saylı orta məktəbdə dayanıqlı təyinatla iş fəaliyyətinə başlamışdır.\nMüəllimliklə yanaşı 10 il həmkarlar təşkilatının sədri, 21 il partiya təşkilat katibi işləyən Diləfruz müəllimənin fəaliyyəti zamanında dövlət tərəfindən yüksək qiymətləndirilmiş, 1964-cü ildə “Qabaqcıl Maarif xadimi” döş nişanı, 1970-ci ildə “Rəşadətli əməyə görə“ medalı, 1971-1976-cı illərdə müxtəlif fəxri fərmanlarla mükafatlandırılmış, 1982-ci ildə isə “Əməkdar müəllimə” fəxri adına layiq görülmüşdür. 1987-ci ildə Azərbaycan müəllimlərinin VII qurultayının nümayənəsi olmuşdur. D.Axundova həm də “Qəhrəman Ana” medalı ilə təltif edilmişdir. Atası Baxşəli Axundov öz dövrünün ən çox tanınmış ziyalılarından idi. İnqilabdan qabaqkı dövrdə xalqın maariflənməsində və mədəni inkişafında böyük xidmətləri olan Baxşəli Əfəndi onu tanıyanların yaddaşında həmişə silinməz xatirələrlə yad edilir. Bu nəslin tarixini vərəqləsək ziyalılıq səlnaməsinin hələ babalarının dövründən qaynaqlandığını görərik. Bu da səbəbsiz deyil ki, keçmiş nəsildən miras qalan zəngin həyat təcrübəsindən bəhrələnən Diləfruz Axundova hələ gənc yaşlarından öz əməyi ilə başqalarından fərqlənmiş və “əməkdar müəllimə” kimi yüksək ada layiq görülmüşdür.\nMəhəllədə nüfuzlu ağbirçək, müdrik, ahıl insan kimi tanınan Diləfruz müəllimə həm də mehriban ana idi. Onun böyüyüb tərbiyə etdiyi övladları öz analarının adını uca tutmuş, heç vaxt onu tək qoymayaraq qayğısını çəkmişlər.\nBu gün Diləfruz müəllimə haqq dünyasındadır. Biz məhəllə sakinləri də bu kədərə şərik olub onun qohum-əqrabasına, əzizlərinə baş sağlığı veririk:


Türkiyə jandarmeriyasının 57 məntəqəsi BTC neft kəmərini mühafizə edəcək\nEnergetika 12 İyul 2006 13:24 (UTC+04:00)\nBakı-Tbilisi-Ceyhan (BTC) neft kəmərinin Türkiyəyə aid hissəsini iki əsgər birqadası mühafizə edəcək. Trend in Türkiyə KİV-lərinə istinadən verdiyi xəbərə görə, boru kəmərinin hər hansı risklərdən, o cümlədən fiziki zədələnmə, hərbi və bioloji təsirdən, həmçinin ətraf mühitin amillərindən mühafizəsi üzrə böyük işlər görülüb.\nXəbər verilib ki, Türkiyə və ABŞ mütəxəssisləri 2003-cü ildən Azərbaycan və Gürcüstan hərbi qulluqçularına fəal surətdə təlimatlar veriblər. BTC-ni Gürcüstan, Türkiyə və Azərbaycanda qoruyacaq hərbi qulluqçuların ümumi sayı 3 min nəfəri keçəcək.\nBununla yanaşı, BOTAS şirkəti neft kəmərinin Türkiyəyə aid hissəsini mümkün təbii kataklizmlərindən sığortalayıb. Ehtimal olunan ssenarilərə əsasən, ən pis halda borudan 50 min barel neft axıb gedə bilər. Neft itkisinin qarşısını almaq üçün Heydər Əliyev adına terminalın özündə bir neçə kater alınıb.\nÜmumilikdə, boru kəmərinin müzafizəsi jandarmeriyanın 57 məntəqəsinə həvalə olunub (1500-dən çox şəxs).\nHəmçinin xəbər verilib ki, neft kəmərinin Türkiyəyə aid hissəsi boyunca yerləşdirilmiş jandarmeriyanın 300 nəfərlik 13 məntəqəsi üçün bütün avadanlıq və təchizat təmənnasız olaraq Türkiyəyə verilib.\nTürkiyənin xüsusi təyinatlı dəstəsi ayda iki dəfə boru marşrutunun perimetri üzrə neft kəmərinin mühafizəsini həyata keçirəcək. Xüsusi təyyarədən hər 15 gündən bir BTC-nin şəkilləri çəkiləcək. Amerika təcrübəsinə əsaslanaraq, neft kəmərinin mühafizəsi üzrə atlı qrup yaradılıb.


Demet Akalından ərinə şərt : FOTOLAR » XalqInfo.az Xəbər Portalı\nXalqinfo.az Xəbər Portalı » Dünya » Demet Akalından ərinə şərt : FOTOLAR\nDemet Akalından ərinə şərt : FOTOLAR\nBölmə: Dünya, Şou, BLOK XƏBƏR\n21 iyul 2015 14:57 Baxış: 404 Şərh: 0 Çap\nBir müddət öncə çıxartdığı “Dərs olsun” adlı albomu ilə gündəmdə olan 43 yaşlı müğənni Demet Akalın jurnalist Onur Baştürkə müsahibə verib.\nXalqinfo.az “Şirin söhbət” layihəsi çərçivəsində həmin müsahibəni təqdim edir:\n- Yox, kişidir. Ancaq mənsiz vaxt keçirməklərini istəmirəm. Onu hamıdan qısqanıram. Buna baxmayaraq, aramızdakı sevgi həqiqətən, çox güclüdür.\n- Badənin halı məni kədərləndirdi. Mənim başıma gəlsə, yəqin ki, ağlım qaçardı. Məncə, evlənməmişdən qabaq adamın atasını tanımalısan. Belə bir deyim var: “Anasına bax, qızını al”. Bu deyimin kişilər üçün versiyası da olmalıdır: “Atasına bax, adamı al”. Çünki həqiqətən, kişilər atalarına oxşayırlar. Məsələn, Okanın atası işləməyi çox sevir. 15 ildir ki, tətilə getmir. Ona baxanda başa düşürəm ki, Okan da qocalanda elə olacaq. Həyat yoldaşına bağlı, uşaqları ilə vaxt keçirməyi sevən, işləməkdən yorulmayan bir adamı kim istəməz? Okan çox mərhəmətlidir, yaxşı ata, həyat yoldaşı və dostdur. Rəfiqələrimlə edə bilmədiyim dedi-qoduları onunla edirəm (Gülür).\n-Prodüserim Samsun bəy satışlardan məmnundur. Albomum 65 mindən çox satılıb. "Kölgə” mahnısına klip çəkəndən sonra 100 minə çatacağını düşünürəm. Bu albomum həqiqətən ürəyimə yatdı. Ancaq bir nəfərə haqsızlıq etdiyimi düşünürəm.\n- Sinanla "Qüsursuz 19" albomu üçün də birlikdə işləmişdik. Yəni, mənim köhnə tanışlarımdandır. Hira üçün bir mahnı bəstələmişdi, onu dinləyərkən “Dərs olsun”a da qulaq asdım və bəyəndim. Handə Yenərə acıq vermək heç ağlıma da gəlməyib.\n- Bir gün Sinanla Okan bilyard oynayırdılar. Sinan oyunu uduzdu. Mən də “Tvitter”də "Sinan, inşallah, eşqdə qazanarsan”, deyə yazdım. Sən demə, o vaxt Sinanla Handə Yener sevgili imiş. Mənim bundan xəbərim yox idi. Ancaq Handə elə bilib ki, ona söz atıram. Onun gənc övladı var, istəyirəm ki, o da çoxlu pul qazansın. Yoxsa, mənim də ağzım var, çox şey deyə bilərdim. Məsələn, gedib Ersay Ünərlə işlədi. Bu məni narahat eləmədi. Həmişə Ersaya deyirdim ki, "Get ona da, Gülbənə də mahnı ver”. Bu arada Ersayla da küsülü deyiləm. Albomu çıxanda təbrik etdi.\n- Hamı qəbul edir ki, artıq “Demet Akalın mahnıları” adlandırılan bir musiqi kateqoriyası formalaşıb. Adətən, mahnılarında keçmiş sevgililərindən intiqam alan bir qadın obrazını görürük. Nə vaxtsa bu tərzdən vaz keçəcəksən?\n- Yox, əsla. Tərzimi sevirəm. Bəlkə yavaş-yavaş kiçik dəyişikliklər edə bilərəm. Ancaq məni sevən, dinləyən böyük kütlə var. Onları itirmək istəmirəm, buna risk edə bilmərəm. Bir anda musiqi tərzimi dəyişsəm, albomum 65-70 min satılmaz. Albomum satılmasa, depressiyaya düşərəm. Birdən məni sevməsələr, bəyənməsələr, nə edərəm? Bu, mənim ən böyük qorxularımdan biridir.\n- “Instagram”da çox aktivsən, hətta sanki orada yaşayırsan.\n- Bəziləri də “Youtube”da mahnılarının izlənmə sayını artırır.\n- Mən saxtakarlıq etsəydim, "Türkan" mahnısı 50 milyon deyil, 200 milyon dinlənilərdi. Buna gücüm çatır, istəsəydim, 200 milyon izlənmə sayı alardım. Ancaq bu mənə lazım deyil.\n- Sən haradasa Gülbənin mahnısını eşitmisən? Mən hər yerdə öz mahnılarımı eşidirəm. Əgər bir mahnını çimərliklərdə, taksilərdə, alış-veriş mərkəzlərində və s. yerlərdə eşidirsənsə, deməli o uğur qazanıb.\n“Dərs olsun” adlı mahnım hazırda 6 milyondan çox izlənilib. İstəsəm 20 milyon edə bilərəm, amma dediyim kimi, bunu özümə yaraşdırmaram.\n- “Moschino” səndəllərin, “Missoni” tulumunla möhtəşəm görünürsən. Bəs fotosessiya zamanı niyə eynəklərini çıxartmadın?\n- Göz makiyajımı bəyənməmişəm. Həm də eynəyim “Prada”dandır, istədim ki, onu da görün (Gülür).\n"İstəmədim Tacirdən uşağım olsun"-


balığı kürüsü qiyməti - caviarcaspian\nTag Archives: balığı kürüsü qiyməti\nAzərbaycanda kürü Comments Off on nərə balığı kürüsü qiymət Və Yetişdirmə mərkəzləri\nnərə balığı kürüsü qiymət nədir? Azərbaycan kürüsünün dünya bazarında qiyməti necədir? Dünyada Yetişdirmə mərkəzləri haradadır? Azərbaycanda nərə balığı kürüsü qiymət kürü müxtəlif növlərdə olur və təbii ki fərqli qiymətlər var. nərə balığı kürüsü Bazarda qram və ya kiloqram paketlərdə satılır. Azərbaycan bazarında kürü gününün qiymətlərini axtarırsınızsa, aşağıdakı rabitə kanallarından biri …


Bakıda Novruz tədbirləri: “Keçən il daha yaxşı idi, indi ərəblər simicləşiblər...” » AzNews.info -Xəbər portalı\nBölmə: Manşet, Sosial\nBakıda Novruz tədbirləri: “Keçən il daha yaxşı idi, indi ərəblər simicləşiblər...”\nBakı Novruz bayramını qeyd edir. Şəhərin mərkəzi küçələri bayram rənglərinə boyanıb.\nVirtualaz.org saytı xəbər verir ki, artıq iki gündür xüsusilə İçərişəhər, Fəvvarələr meydanı və Nizami küçəsi turistlərlə qaynayır.\nOnların arasında ərəblər və İrandan gələn soydaşlarımız daha çoxdur. Fəvvarələr meydanındakı kafe, restoran və barların qarşısında ərəb dilində reklam lövhələri vurulub, hər yandan ərəb musiqilərinin sədaları eşidilir.\nMərkəzi küçələrdə əl işlərinin sərgi-satış yarmarkası keçirilir. Yarmarkalarda kəlağayı, milli geyimli oyuncaqlar, bəzək əşyaları, rəsm əsərləri satışa çıxarılıb. Nizami küçəsindən metronun “Sahil” stansiyasına qədər hər yerdə Dədə Qorqud, Keçəl və Kosa geyimli şəxslərə rast gəlinir. Onlarla öz telefonu ilə şəkil çəkdirmək 3 manata başa gəlir.\nTuristlərin çoxluğundan istifadə edənlər də var. Məsələn, yarmarkanın giriş-çıxışında meymun və itlərlə dayanan şəxslər heyvanla şəkil çəkdirənlərdən 5 manat toplayırlar.\n...İranın Ərdəbil şəhərindən gələn Nemət deyir ki, artıq 3 ildir Novruzu Bakıda qarşılayır. Yalnız kafelərdəki qiymətlərdən narazıdır. “Bakıdakı kafelər gözəldir, dadlı yeməklər verilir. Amma qiymət yüksəkdir. İçərişəhərdə kirayə qaldığım evin yaxınlığındakı kafedə səhər yeməyi 35 manata başa gəldi. Bu pulla Ərdəbildə 5 gün səhər yeməyi verirlər”,-Nemət söyləyir.\nƏrəb turistləri isə daha sərbəstdirlər. Kimi çömbəlib, gəlib-gedənləri seyr edir, kimi də milli musiqilərin sədaları altında oynayır.\n“Keçən il bundan yaxşı idi, indi ərəblər çox bicləşib”,-Nizami küçəsindəki kafenin ofisiantı deyir. Əlavə edir ki, indi çoxları yalnız dönər sifariş edir və ya çay alıb özləri ilə gətirdiyi şirniyyatı yeyirlər. Bu da bəzən narazılıqla qarşılanır: “Bir də görürsən, on adam gəlib, çay alıb oturur. Özləri ilə gətirdikləri şirniyyatı, yeməyi yeyirlər. Əvəzində yeri 2 saat məşğul edirlər, zibillərini atıb çıxırlar, biz təmizləyirik”.\nDigər ofisiant da ərəblərdən şikayətçidir. Deyir ki, uşaqlara nəzarət edən yoxdur. Masadakı güldanı sındırırlar, əllərini silib kağızı yerə atırlar. “İngilislər daha səxavətlidirlər, “çaypulu” verirlər. Ərəblər ötən il bundan daha çox pul xərcləyirdilr”.\nTürkiyədən gələn turistlər isə deyirlər ki, onlar Novruz bayrami keçirmirlər. Bu bayramı yalnız Anadolu bölgəsində, Naxçıvanla sərhəddə qeyd edirlər. Amma nə kosa, nə keçəl, nə də papaqatdı adəti yoxdur. İlk dəfədir Novruz bayramının belə təntənə ilə keçirilməsinə şahiddirlər. “Şəkərbura və qoğalı, bir də plovu çox bəyəndim. Papaqatdı da xoşuma gəldi. Bu bir növ gözəl nemətləri bir-biri ilə paylaşmaq kimi gözəl adətlərdəndir”,-aralarındakı nisbətən yaşlı qadın deyir.\nFars əsilli turist isə deyir ki, Bakıda özünü Avropadakı kimi hiss edir. Kafelərdə qulluq yüksək səviyyədədir, insanların geyiminə qadağa qoyulmur.\nBakıya gələn qonaqlar arasında fransız və ingilislər də var. Ərəblərdən fərqli olaraq onları daha çox İçərişəhərdəki muzeylər, əl işlərinin sərgi yarmarkası maraqlandırır...\nİki gündür Fəvvarələr meydanında açıq havada bayram konserti keçirilir. Buna görə də şəhərin mərkəzi küçələrində sıxlıqdır, kafe və restoranlara yaxın düşmək mümkün deyil.\nTarix: 22/03/2018 08:24\nBakıda Novruz bayramı xarici turistlərin gözü ilə – FOTO\nƏrəblər Bakıda: Qızlarınız açıq-saçıq geyinir – FOTO


Müxtelif idman növlerinde istifadə olan jestler üçün axtarış neticesi\nAxtarış Neticesi : Müxtelif idman növlerinde istifadə olan jestler\n1 2 3 ... 1106 Növbeti >>\ni giren qeşeng qızı maraqla ve diqqetle süzdüler. Amma müellimlerinin sert baxışını gören kimi yene müxtelif “nidalarla” meşqlerine davam etdiler. Raufun kabinetinde her şey ona maraqlı idi. İçeri keçmişdise de, hele eyleşmemişdi. Keçen defe kifayet qeder diqqet yetirmedeyi bu geniş otağı bu defe d\nnda ruhi və fiziki faydalarına da diqqət çəkir.\nKanadada aparılan araşdırmada idman etməyən kiş\nalarına da diqqət çəkir.\nrma”, teologiyada “günah”, kardiyologiyada “yüksek tezyiq” deyilir.\nMerasim esnasında hazır olan müxtelif xüsusiyyetlere malik insan, heyvan ve ya heyvanla insan qarışığı varlıqlar, bir-birlerine müxtelif müdaxilelerle, qarşılarındakı adama komik sesler çıxartdırmaq suretiyle çox eylenirler. Bu s\ni kimi dodaqlarınızında çatlamasına səbəb olur. Stressdən xilas olmanın ən yaxşı yollarından birisə idman etməkdir. Vaxt tapa bilmirsinizsə heç olmasa ən azından gəzmək sizin üçün xeyirli olacaqdır.\n7 - Dodaqlarınıza bal və vazelin vurun. Əlbəttə lap çox deyil barmağınızla bir az götürüb ovaraq d\nq qulluq üsullarından istifadə edin.\nDivara 1 metr məsafədə, üzünüzü divara tərə\ndə qidalar daha az yağda dadları dəyişmədən daha tez bişəcəklər.\n8 - İdman\nMüntəzəm olaraq idman olmasa, pəhriz ağır olur. İdman yalnız bədən xətlərini düzəltmək üçün yox, həmdə özünüzü daha gümrah hiss etməyiniz üçündür. Bunun üçün isə idman mərkəzində vaxt keçirmək lazım deyil. Evdə də id\nbir şey varmı?"\n-Özünüzü davamlı tənqid edib, yüklənməyin. "Mən yaxşı bir ana deyiləm, ya\nlar çox iddialı boyunbağını rahatlıqla daşıya bilər. Uzun bir boya sahib qadınlar hər cür boyunbağı istifadə edə bilərlər. Qısa saçlı və kütləvi qadınlar, boynu uzun və incə olmayan qadınlar çox dəbdəbəli və böyük boyunbağıdan uzaq durmalıdırlar. Qısa saçlı qadınlar iri və iddialı sırğaları rahatlıq\nƏzələni məşq etdirmək diabetdən xilas edir,\nDoğruluq Sidq sadiqlik,\nMen xeyriyyeci olsam,\nTulku Ve Dovsan,\nyasli qadln seksi,\nGedirem yenede gedirem men,\nDilim varsa yaşayiram adlı muhakimə xarakterli ins,\nIw insanin covheridir,


05:04 22 Aprel 2019\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Zəfər yollarında gücünü göstərən gənclərimiz var\nZəfər yollarında gücünü göstərən gənclərimiz var\nGənclik gözəllikdir, gücdür, ümiddir. Düzgün tərbiyə olunmuş, təhsil almış, öz biliyi, bacarığı daxilində hər hansı bir peşəyə yiyələnmiş, zəkalı, bacarıqlı gənclər millətin, dövlətin nurlu gələcəyidirlər.\nOnlar dünyada baş verən yeniliklərə, elmi-texniki tərəqqiyə, mütərəqqi dəyişikliklərə meyilli, öyrəndiklərini tətbiq etməyə, hünər göstərməyə həvəslidirlər. Arzularından və ümidlərindən güc alaraq qanadlanmaq, mümkünsüz görünənləri belə reallaşdırmaq əzmindədirlər. Sanırlar ki bütün Yer kürəsi onlarındır. Amma təqvimdə bir gün var ki, bütün dünyada gənclərin günü kimi qeyd olunur.\nİyirmi il öncə - 1998-ci il avqustun 8-dən 12-dək Lissabonda gənclərlə iş üzrə nazirlərin iştirakı ilə keçirilən beynəlxalq konfransda hər il avqustun 12-nin dünyada Gənclər Günü kimi qeyd olunması qərara alındı. Məqsəd həmin əlamətdar gündə gənclərə lazımi diqqət göstərmək, onların nailiyyətlərini təbliğ etmək, cəmiyyətin bütün sahələrində gənclərin iştirakına təkan verməkdir.\nHər bir xalq tarixinin ən çətin dövrlərində müqəddəratını, öz xoşbəxt gələcəyi barədə arzularını, inamını, ümidlərini daha çox gənclərə bağlayır. Gənclər ölkəsinin, dövlətinin sülh şəraitində yaşadığı zaman qurucusu, müharibə ilə üzləşəndə isə döyüşçüsü olurlar. Bunun üçün gələcəyini düşünən hər bir ölkə, hər bir xalq gənc nəslin yetişdirilməsinə böyük diqqət göstərir. Onları düzgün tərbiyə etməyə çalışır, cəhalətə, savadsızlığa, nadanlığa düçar olmalarına yol vermirlər.\nƏsrimiz texniki tərəqqi dövrü olduğundan zamanla ayaqlaşmaq, inkişafdan geri qalmamaq üçün yüksək səviyyədə təhsil almaq zəruridir. Amma bir məqamı da unutmaq olmaz ki, yalnız mükəmməl savad almaqla, biliklərə yiyələnməklə iş bitmir. Bəzən savadı, istedadı ilə nəinki ölkəsini, hətta bütün dünyanı heyran qoyanlar olub ki, vətəninə, millətinə faydası dəyməyib. Öz soy-kökündən uzaq düşənlər, mənsub olduqları xalqa yuxarıdan aşağı baxanlar, milli-mənəvi dəyərlərini yaddan çıxaranlar nə qədər məşhurlaşsalar da, şöhrətin zirvəsində dayansalar da, doğma xalqının gözündə heç zaman ucalmırlar.\nGənclərin hərtərəfli inkişaf etməsi, layiqli vətəndaş kimi yetişməsi, onlarda xalqına, vətəninə ehtiram, sevgi hisslərinin aşılanması yalnız ailəsini, valideynlərini deyil, bütövlükdə cəmiyyəti, dövləti düşündürməli, bunun üçün çox ciddi və gərəkli işlər görülməlidlir. Xüsusilə, dünyanın indiki mürəkkəb, ziddiyyətli zamanında bunlar olduqca mühümdür.\nBu gün həyatımızı internetsiz təsəvvür edə bilmirik. Uzaq məsafələri yaxınlaşdıran, saniyələr içərisində dünyanın istənilən yerində baş verənləri öyrənmək imkanı yaradan internetin faydaları çoxdur. Dövrümüzün gəncləri də günlərinin çox hissəsini internetdə keçirirlər. Bir çoxu oxuyur, öyrənir, dünyada gedən proseslərdən xəbər tutur, yeni ideyalara düşür və daha gərəkli, daha uğurlu fəaliyyət göstərə bilir. Amma çox təəssüf ki, internetin müsbət tərəfləri kimi mənfilikləri də az deyil. Xəbis xislətlərini müxtəlif adlarla, libaslarla pərdələyərək gizlədən, bütün vasitələrdən istifadə edərək gənclərin fikirlərini qarışdırmağa, onları doğru yoldan azdırmağa çalışanlar da internet məkanından gen-bol istifadə edirlər. Milli ruhda tərbiyə edilən, əqidəsi, məsləki doğru istiqamətləndirilən gəncliyi öz yolundan, amalından ayırmaq, məqsədindən daşındırmaq mümkünsüzdür.\nGənclərinə böyük ümidlər bəsləyən müstəqil Azərbaycan dövləti onların inkişafı istiqamətində mühüm işlər həyata keçirir. Hələ 1994-cü ildə gənclərlə bağlı dövlət siyasətini həyata keçirmək üçün Gənclər və İdman Nazirliyi yaradıldı. 1996-cı ildən Azərbaycan gənclərinin forumları təşkil olunur. Ölkəmizdə 170-dən çox gənclər təşkilatı dövlət qeydiyyatına alınıb. Prezident İlham Əliyevin 2005-ci ildə təsdiq etdiyi “Azərbaycan gəncliyi 2005-2009-cu illər Dövlət Proqramı” uğurla həyata keçirildi. 2006-cı ildə ölkə başçısının fərmanı ilə Gənclər və İdman Nazirliyi yenidən təşkil olundu, gənclər siyasətinin əsas icra orqanı qarşısında yeni vəzifələr qoyuldu.\n“Azərbaycan gəncliyi 2011-2015-ci illər Dövlət Proqramı” haqqında 6 aprel 2011-ci il tarixli sərəncam, proqramın hazırlanması üçün işçi qrupunun yaradılması bu sahədə bir sıra işlərin həyata keçirilməsinə təkan verdi. Ölkə rəhbərinin digər fərmanı ilə Gənclər və İdman Nazirliyi yanında Gənclər Fondu yaradıldı.\nGənclərin mükəmməl təhsil almaları başlıca məqsəd olaraq qalır. Prezident İlham Əliyevin gənclərin xaricdə təhsil almasına dəstək verən “2007-2015-ci illərdə Azərbaycan gənclərinin xarici ölkələrdə təhsili üzrə Dövlət Proqramı” gənclərimizin xaricdə təhsilinə imkanlar yaratdı.\nÖlkəmizdə istedadlı gənclərə xüsusi diqqət və qayğı ilə yanaşılır. Gənc idmançılarımız respublikamızda və xaricdə təşkil olunan möhtəşəm beynəlxalq idman yarışlarında öz bacarıqlarını nümayiş etdirir, olimpiya və dünya çempionatlarında medallar qazanırlar. Son illər Azərbaycanın evsahibliyi etdiyi I Avropa Oyunlarında, IV İslam Həmrəyliyi Oyunlarında və “Formula-1” Azərbaycan qran-prisində ölkəmizə qələbə sevinci yaşadanlar arasında gənclər üstünlük təşkil etdi.\nGənclərimiz təkcə idman sahəsində deyil, digər sahələrdə də öz qabiliyyətlərini əzmkarlıqla, ruh yüksəkliyi ilə dünyada nümayiş etdirərək uğurlar qazanırlar.\nTəqdirəlayiq daha bir tədbir 2005-ci ildən bəri təşkil olunan “Muğam televiziya müsabiqəsi”dir. Heydər Əliyev Fondunun muğamın qorunub saxlanılması, zəngin tarixə malik ifaçılıq sənətinin gələcək nəsillərə çatdırılması, yeni ifaçılar nəslinin yetişdirilməsi məqsədi ilə keçirdiyi bu yarış neçə-neçə istedadlı gəncin tanınmasına və sevilməsinə səbəb olur.\nBu gün müstəqil Azərbaycan Respublikasının vətəndaşı olmağın qüruru ilə yaşayıb fəaliyyət göstərən gənclərimiz bilirlər ki, tariximizdən ibrət dərsləri almağı da unutmamalıyıq. Bu il 100 illiyini qeyd etdiyimiz Azərbaycan Xalq Cümhuriyyətini yaradanların da böyük əksəriyyəti gənc idi. Tarixin ziddiyyətli dönəmində Azərbaycanın müstəqilliyini bəyan etməyə nail olsalar da, işğaldan sonra onların arzuları yarımçıq qaldı. Azərbaycan Xalq Cümhuriyyətinin hüquqi varisi olan Azərbaycan Respublikasının da müstəqilliyini istəməyən qüvvələr var. Ötən əsrin sonlarında yenidən məkrli niyyətlərini həyata keçirmək üçün silahlı hücuma keçən erməni işğalçılarının əsir aldıqları vətən torpaqları yolumuzu gözləyir. Ermənistanın əsassız torpaq iddialarına, yurd yerlərimizə silahlı hücumlarına, erməni yaraqlılarının insanpərvərliyi unudaraq soydaşlarımıza divan tutmalarına, onları amansızlıqla qətlə yetirmələrinə, əsir götürərək dəhşətli işgəncələr vermələrinə dözməyərək canlarını sipər edən yurddaşlarımızın da çoxu gənc idi. Hələ də Ermənistan silahlı qüvvələrinin atəşkəsi pozmaları nəticəsində vətəndaşlarımız şəhid olurlar. Onların da çoxu qəlbi bahar arzulu, həyat sevgisi ilə dolu gənclərimizdir.\nVətən onun yolunda canından keçən, şəhid adını şərəflə qəbul edən soydaşlarımızın bizə əmanətidir. Əmanəti hər zaman əziz tutmağı, göz bəbəyi kimi qorumağı milli-mənəvi dəyərlərimizdən öyrənmişik. Gənclərimiz də bu ruhda tərbiyə alırlar. Ona görə də Vətənin bir çağırışı ilə hünər göstərməyə, yeni, şanlı tarix yazmağa hər an hazırdırlar.\nFəxrlə, fərəhlə deyə bilərik ki, müasir Azərbaycan gəncliyi milli-mənəvi dəyərlərimizi, ana dilimizi, ata-babalardan qalan gözəl adət-ənənələrimizi qoruyub yaşadır. Müstəqil Azərbaycanın adı onun bu gününü və gələcəyini düşünən, yüksək vətəndaşlıq hisslərinə malik olan gənclərimizin xoş əməlləri ilə hər gün bir boy da ucalır. Ən böyük zəfərlərimiz isə qabaqdadır. Azərbaycan tarixin qalibiyyət səhifələrinə öz yeni uğurlarını, möhtəşəm qələbələrini yazacaq. Üzərinə düşən vəzifənin, məsuliyyətin böyüklüyünü yaxşı bilən Azərbaycan gəncliyi həmin səhifələrdə möhtəşəm yer tutacaq.\nMilli Məclisin deputatı Ukraynada seçki məntəqələrində səsvermə prosesini izləyir12:08 12.08.2018\nErmənistan silahlı qüvvələrinin bölmələri sutka ərzində atəşkəs rejimini 22 dəfə pozub12:08 12.08.2018\nXalq-iqtidar birliyi Azərbaycanın daha da qüdrətlənməsinə xidmət edir12:08 12.08.2018\nUğurlu siyasət, sürətli inkişaf12:08 12.08.2018\nYalan və iftira ruporu yenə işə düşüb12:08 12.08.2018\nİnsanların həyatının yaxşılaşdırılması Prezidentin həyata keçirdiyi strategiyanın əsasını təşkil edir12:08 12.08.2018


PREZİDENT KÖMƏKÇİSİ MEHMAN ƏLİYEVİN ÜZƏRİNƏ AÇIQ HÜCUMA KEÇDİ: "...Bu, onun aldığı növbəti tapşırıqdır" - MÜSAHİBƏ\n26 Yanvar 2018 - 19:21\nPREZİDENT KÖMƏKÇİSİ MEHMAN ƏLİYEVİN ÜZƏRİNƏ AÇIQ HÜCUMA KEÇDİ:"...Bu, onun aldığı növbəti tapşırıqdır" - MÜSAHİBƏ\nAzərbaycan Prezidentinin İctimai-siyasi məsələlər üzrə köməkçisi Əli Həsənov “Turan” İnformasiya Agentliyinin direktoru Mehman Əliyevin "Xural" qəzetinin baş redaktoru Əvəz Zeynallının "Qaynar Qazan" verilişində onun ünvanına söylədiyi ittihamlara "Yeni Müsavat" qəzetində (musavat.com saytında) cavab verib.\nXatırladaq ki, Mehman Əliyev Prezident köməkçisi Əli Həsənovu onun həbsinin əsas təşkilatçılarından biri olmaqda suçlayır.\nStrateq.az Əli Həsənovun həmin müsahibəsini oxuculara təqdim edir:\n– Əli müəllim, Azərbaycan Prezidentinin media siyasətinin həyata keçirilməsinə məsul olan köməkçisi kimi, Mehman Əliyevin həbs olunması və sonradan da azadlığa buraxılmasında sizin hansısa iştirakınız olubmu?\n– Təəssüf edirəm ki, Mehman Əliyev heç bir fakta söykənmədən bir neçə müsahibə və açıqlamasında bu tipli əsassız iddialar irəli sürüb və sizin də qeyd etdiyiniz kimi, Azərbaycan dövlətinin informasiya siyasətinin həyata keçirilməsinə, həmçinin ölkədə qanunçuluğun qorunmasına məsul olan yüksək ranqlı dövlət məmurları haqqında mənfi rəy formalaşdırmaq istəyib. Mehman Əliyev iddia edib ki, onun həbsi Cənab Prezidentin köməkçisi kimi mənim və Baş prokuror Zakir Qaralovun təşəbbüsü ilə ali rəhbərlik səviyyəsində müzakirə olunaraq həyata keçirilib. O, hətta daha da irəli gedərək, həbs qərarının guya 2018-ci il prezident seçkiləri ilə bağlı olduğunu, Mehmanın hansısa ciddi islahat konsepsiyasının mövcudluğunu və Administrasiyaya təqdim edildiyini, həmin sənədin sonradan mənim əlimə keçdiyini və daha sonra bu həbsə qərar verildiyini iddia edib. Tam qətiyyətlə bildirirəm ki, bu iddia absurddur və qətiyyən həqiqətə uyğun deyil. Kökündən yanlış fikir və mülahizələrdir, dövlətin informasiya siyasətini və bu işə birbaşa məsul şəxs kimi mənim reputasiyamı qaralamaq məqsədi daşıyır.\nMən Mehmanı gəncliyindən tanıyıram. 1980-ci illərin sonu 90-cı illərin əvvəlində M.V.Lomonosov adına Moskva Dövlət Universitetində onunla paralel təhsil almışıq. O, jurnalistika, mənsə tarix fakültəsində oxuyurduq. Hər ikimiz də siyasətə elə həmin dövrdən qoşulmuşuq və ikimiz də əliyevçi olmuşuq. Sadəcə o, Əbülfəz Əliyevi, mənsə Heydər Əliyevi təbliğ etmişəm. Mehman da, mən də öz mövqeyimizdə, dünyagörüşümüzdə həmişə sabit, prinsipial və sadiq olmuşuq. Biz mövqe fərqimizi qoruyub saxlamışıq və bu amil ümumi münasibətmizə heç zaman mənfi təsir göstərməyib. Düşünürəm ki, heç indi də göstərməməlidir. Mehman Azərbaycanın inkişafını və xalqımızın firavan gələcəyini öz mövqeyinə uyğun təsəvvür edir, mənsə başqa cür – bu firavanlığın və inkişafının məhz indiki iqtidarın təmin etdiyini və gələcəkdə də edəcəyinə əminəm. O ki qaldı Mehmanın ciddi-cəhdlə keçmiş həbsini konkret vəzifəli şəxslərin, o cümlədən də mənim adımla bağlamağına və bu məsələni siyasiləşdirmək cəhdinə, bunu da yaxşı anlayıram. O, özünü və ətrafdakıları adi jurnalist deyil, daha yüksək statuslu bir şəxs olduğuna inandırmaq istəyir. Olsun, buna bizim etirazımız yoxdur. Amma bizim üçün, hökumətimiz üçün Mehman Əliyev də digər KİV təsisçilərindən və rəhbərlərindən fərqlənmir. O həm jurnalistdir, həm sahibkardır, həm də xarici fond və qurumlarla işləyir. Deməli, bəlli öhdəliyi olan məsul şəxsdir. Amma kim olursa-olsun, ölkənin qanunları qarşısında, o cümlədən vergi öhdəlikləri qarşısında heç bir əlavə üstünlüyə, immunitetə malik deyil.\nM.Əliyevin hazırkı xüsusi fəallığı və həbsi ilə bağlı ictimai rəydə yanlış fikir formalaşdırmaq cəhdinin özü də bizdə məqsədyönlü fəaliyyət təəssüratı yaradır. Əvvəla, o, Azərbaycanda siyasi motivlərlə həbslərin həyata keçirildiyini nümayiş etdirmək, bununla da həm yerli, həm də beynəlxalq ictimaiyyətin gözündə hakimiyyətin mövcud siyasətini ləkələmək istəyir. Digər tərəfdən isə, bu tipli müsahibələrin, açıqlamaların məqsədli şəkildə fəaliyyət göstərən reket saytlarda tirajlanması məsələnin kökündə bəlli dairələrin maraqlarının dayandığı barədə düşünməyə əsas yaradır. Görünür, bu qüvvələr öz cılız ambisiyalarını reallaşdırmağa çalışarkən onun yekun nəticəsi barədə düşünmürlər. Təbii ki, bu da yalnız təəssüf doğura bilər.


“Türkün türkü anlamaması onun faciəsidir”\n“Türkün türkü anlamaması onun faciəsidir” Layihə\n24 İyun 2014 17:27\n"Füyuzat" jurnalı dili və üslub keyfiyyətləri ilə ədəbi dil tariximizdə mütərəqqi rol oynadı\nXX əsrin əvvəlində Əli bəy Hüseynzadənin və dostlarının təşəbbüsü ilə "Füyuzat" jurnalı yaranıb. "Füyuzat" kəlməsi mənşəcə ərəb sözü olub, lüğəti mənası həyat gerçəklərini duymaq, dərk etmək, onlardan həzz almaq, feyziyab olmaq deməkdir. 1906-cı il noyabrın 1-i ilk sayı çapdan çıxan jurnala Hacı Zeynalabdin Tağıyevin maddi dəstək verib. Bir il ərzində 32 sayı işıq üzü görüb. Əsas yazarlar Əli bəy Hüseynzadə, Məhəmməd Hadi, Mirzə Ələkbər Sabir, Hüseyn Cavid, Səid Səlmasi, Abdulla Şaiq, Əhməd Kamal, Əhməd Raiq olub. Jurnal Azərbaycanda neoromantizmi yaradan mətbuat orqanı kimi xarakterizə olunur. Azərbaycan Xaq Cümhuriyyəti dövründə dövlət bayrağında üç rənglə (mavi, qırmızı, yaşıl) simvollaşan Azərbaycan vətəndaşının ideya-mənəvi dəyərləri Əli bəy Hüseynzadənin həmin tezisi və füyuzatçıların tarixi xidmətləri ilə bağlıdır. "Füyuzat" jurnalı füyuzatçılıq jurnalistika məktəbindən əlavə, Azərbaycanda müstəqil dövlətçilik ideyasını, konstitusiyalı azad vətəndaş cəmiyyətini yaratmaqda da mühüm rol oynayıb.\nƏli bəy Hüseynzadənin "Türkləşmək, İslamlaşmaq, Müasirləşmək" ideyaları "Füyuzat"ın dilində aydın və mükəmməl şəkildə əks olunub. Dildə türkçülük ideyası və bu ideyaya əsaslanan dil birliyi siyasəti uğrunda jurnal ardıcıl şəkildə mübarizə aparmış, bu baxımdan, o, tarixi ənənələrə -özündən əvvəlki "Tərcüman-i əhval-i zaman" (1883-1918)] qəzetinin ideyalarına əsaslanaraq ideyaların inkişafında onunla bərabər çalışıb. Qəzetin redaktoru İsmayıl bəy Qaspiralının başlıca şüarı "Dildə fikirdə, işdə birlik" idi və o, dil birliyi, milli birlik uğrunda dayanmadan çalışıb. O, zaman Rusiyada yaşayan türklərin geniş yayılmış mətbuatı olan "Tərcüman" qəzeti türk milli şüurunun inkişafında müstəsna rol oynamışdır. "Füyuzat" jurnalı qəzetin ideyaları ilə həmrəy idi və "dil birliyi" siyasəti ilə dildə türkçülüyün inkişafı məsələsinə ciddi fikir verirdi. Təsadüfi deyildir ki, hər iki mətbuat orqanı öz varlığı ilə bütün türklərin eyni dildə birləşmələrinin mümkünlüyünü göstərdi. Doğrudur, sonralar bu siyasət tam qələbə qazanmasa da, hər halda dil birliyinin yaranması fikrini irəli sürdü və bu haqda əsalı dəlillər göstərdi. Bu istiqamətdə "Tərcüman" və "Füyuzat" bir kompas rolunu oynadı və: Vətən nə Türkiyədir türklərə, nə Türküstan, Vətən böyük və müəbbəd bir ölkədir: Turan! -deyən, türkçülüyün başında duran və ona "elmlik verən" Ziya Göyalp kimi bir dəyərin meydana çıxmasına öz təsirini göstərdi.\nTəəsüf ki, Azərbaycanda bu ali məqsəd düzgün qiymətləndirilmədi və "Füyuzat"ın dili haqqında tənqidi fikirlər uzun müddət davam etdi. Halbuki, Əli bəy Hüseynzadənin bütün fəaliyyəti onun dildə "təfsiyə" - saflaşdırma tərəfdarı olduğunu sübut edir. "Füyuzat"çılar bu ideyanın qələbəsində uğur qazana bilməsələr də (dilin sadələşdirilməsi "Füyuzat"ın fəaliyyətindən sonra güclü bir axın almışdı), bu işin gələcəyi üçün yol göstərə bildilər. Sözsüz ki, jurnalın dili tam nöqsansız deyil. Lakin onun dilinə yalnız qrammatik baxımdan yanaşmaq düzgün nəticələrə gətirib çıxartmır. Dərginin dili "siyasət dili" kimi üslub məfkurə baxımdan incələndikdə onun dəyərləri büsbütün üzə çıxır. Jurnalın dilindəki "Vətəni- Firdovsi və hürriyyət", "Tolstoyluq" "şirinzəban", "qırmızı yalanlar", "maarif, ittihab, hürriyyət" və s. söz və ifadələrin anlamı və işlənmə məqamı onun mürəkkəb, lakin mənalı bir dilə intelektual və özünəməxsus bir üsluba, düşüncə və deyim tərzinə malik olduğunu göstərir. Jurnalın dili keçmişdə bu günü əlaqələndirən, yaddaşları təzələyən, öz dövrünü dəyişsə də çağdaş zamanda da aktuallığını saxlayan bir dil idi. Məsələn, Əli bəy Hüseynzadə mədəniyyətin (türkçülükdə əsas məsələlərdən birinin) Şərqdən Qərbə doğru hərəkətindən danışarkən "sarı təhlükə" ifadəsini işlədir. "Şimdi yenə kəmakən mədəniyyət Şərqdən Qərbə doğru hərəkətinə davam edərək, Amerikadan Yapona keçdi. Yapondan yenidən Çinə və bütün Asiyaya keçmək üzrədir. Avropayı "sarı təhlükə" namilə Asiya mədəniyyəti təhdid ediyor. Avropanın üzərinə Şərqdən mühib (təhlükəli) bir mövc (dalğa) gəliyor. Rusiya-Yapon müsadiməsi (toqquşması) bu dalğaya qarşı ilk müdafiə olundusa da, lakin əncamı böyük bir müvəffəqiyyətsizlikdən ibarət qaldı ki, bunun nəticəsində Avropanın sərmayədarlıq (kapitalist) mədəniyyəti tərəfindən sarsıldı". "Sarı təhlükə" məsələsi çox qədimdir, bu bir zamanlar hun, türk, monqol və uyğurların bütün Asiyanı, Avropanı böyük bir hissəsini diz çökdürməsi nəticəsində yaranıb tarixə düşmüş bir ifadədir. Belə ki, Şərqi-Çin, Yaponiya, Hind-Çin xalqları Avropaya Budda heykəlləri ilə hərəkət edirdilər ki, bu axına "sarı təhlükə" deyilirdi. Avropa üçün yeni "sarı təhlükə" Yaponiya ilə Osmanlı dövlətinin birləşməsi (Rusiya təhlükəsinə qarşı), Yaponiyada İslam dini təbliğatının genişlənməsi idi . 1907-ci ildə Ə. Hüseynzadə "sarı təhlükə" ifadəsini yenidən "Füyuzat" səhifələrinə gətirir və bunu islam mədəniyyətinin, türkçülük əxlaqının yüksəlməsi ilə başlayır. Bu, Avropa üçün tamamilə yeni bir təhlükə idi. Müəllif bu ifadə ilə həm Şərq mədəniyyətinin kütləvi şəkil almasını göstərir, həm də böyük tarixi-siyasi hadisələri vurğulayır, türklərin qüdrətli keçmişini, kültürlü və əzəmətli soy kökünü xadırladır.\n"Füyuzat"ın səhifələrində türk dillərinin quruluşu, keçmişi, bu günü, gələcəyi, xarakterik xüsusiyyətləri, dünya mədəniyyətində yeri, etnogenezi və sair məsələləri daim işıqlandırırdı. Əli bəy jurnalistlik və publisistlik fəaliyyəti boyu və xüsusilə də "Füyuzat" jurnalındakı yazıları ilə Azərbaycanda türkçülük ideyalarının yaranıb inkişaf etməsinə və bütün türk dünyasında bu ideyaların yayılmasına xidmət etdi, mənsub olduğu xalqın hüquqlarını müdafiə edən maraqlı yazılarla tanındı. O, həmişə türk xalqlarının gələcək taleyinin onların ədəbi dilindən xeyli dərəcədə asılı olduğunu göstərərək dil qaydı və problemlərinin həlli yollarını göstərdi və bunun üçün konkret faktlarla fikirlərini əsaslandırdı. Əli bəy redaktoru olduğu "Həyat" və "Füyuzat" mətbu orqanlarının dili ilə ümumtürk dilinin mümkünlüyünü sübut etdi. Əli bəy Hüseynzadə irəli sürdüyü dil birliyi probleminin aktuallığını ziyalıların şüuruna yeridir, türk soylu xalqların assimliyasiyasının, dilinə təcavüzün acı nəticələrini əvvəldən görürdü. "Türkün türkü anlamaması onun faciəsidir" deyən Əli bəy Hüseynzadə türk mətbuatının dilinin asanlaşmasında, türklərin bir-birini anlamasında mətbuatın elmlərə ciddi əhəmiyyət verməsini istəyirdi. Onun "Həyat"da işıq üzü görən türklərin irq və dillərinin tədqiqinə həsr edilmiş monumental əsəri olan "Türklər kimdir və kimlərdən ibarətdir?" adlı yazısı, "Yazımız, dilimiz", "İkinci ilimiz" adlı məqaləsi soy-kökünü yüksək qiymətləndirən, ona son dərəcə sadiq olan əsil dilçi fikirlərinin mənbəyidir. Əli bəyin "Türkləşmək, İslamlaşmaq, Müasirləşmək" prinsipinin birinci komponenti ilə bağlı vəzifələrin həyata keçməsi dildən başlayırdı. Dil birliyi türk xalqlarının tərəqqisi yolunda ən mühüm bir yol idi. Əli bəy türklərin bütün sahələrdə birləşməsini onların gələcəyi üçün önəmli bir yol hesab edirdi. Xüsusən dildə birlik və bütövlük məsələsini Ə.Hüseynzadə mənəvi bütövlüyün bütün digər sahələrdə gerçəkliyi üçün zəmin hesab edirdi. Millətinin dil problemləri onun türkçülük ideyalarının əsas səbəblərindən biri idi. Türk millətinə məxsus olan ayrı-ayrı türk xalqlarının dilləri arasındakı fərqlərin aradan qaldırılması və nəticədə vahid ümumtürk dilinin yaradılması Əli bəy Hüseynzadənin arzusu idi. İstanbul türkcəsinə yüksək münasibət göstərən Əli bəy bütün Azərbaycanda belə münasibət formalaşdırmağa çalışırdı. İstanbul ləhcəsinin islahı gələcək ali məqsədə-vahid ümumtürk dilinə nail olmaqda əsas vəzifələrdən biri idi. Ona görə də Ə.Hüseynzadə və digər füyuzatçılar İstanbul türkcəsini Azərbaycan dilinə yaxınlaşdırır və XX yüzilin əvvəlində mətbuatda həmin dilin işlənmə dairəsini genişləndirirdilər. Bütün türk dillərinin vahid halda birləşdirilməsi aktual bir problem olaraq irəli sürülürdü.\nHaşiri olduğu "Füyuzat", demək olar ki, bütün saylarında dilin mükəmməlləşməsinə çalışıb. O, çox mühüm ictimai-siyasi, milli məsələlərin izahında müxtəlif ədəbi üslubların sintezindən istifadə etdib. Tədqiqatçılar deyir ki, Əli bəy Hüseynzadənin bir sıra məqalələrindən bədii üsluba məxsus bir təhkiyəçilik hiss olunur. Hətta xalq danışıq üslubuna məxsus olan mükalimələr ictimai-siyasi dilə gətirilir, müəllif öz məqsədini dialoqlar fonunda açır və bu aspektdə qarşıya qoyduğu problemə münasibət bildirir. Bu baxımdan, "Məcnun və Leylayi-islam" məqaləsi diqqəti cəlb edir. "Füyuzat"ın dil və üslubunu aydınlaşdırmaq baxımdan əsər əhəmiyyətli rol oynayır. Əsərin dilində həm elmilik, həm siyasilik, həm fəlsəfəlik, həm də bədiilik özünü göstərir. "Məcnun və Leylayi-islam" üç hissədən ibarətdir və onun ilk hissəsi "Füyuzat" jurnalının 17-ci, ikinci hissəsi 18-ci, üçüncü hissəsi isə 20-ci sayında dərc olunub. Əsər fəlsəfi bir üslubda yazılıb. Burada gah maraqlı bir nağıletmə, gah eyham, gah mübahisə, alleqorik priyom, sarkazm, gah da dialoq vasitəsilə mətləblər anladılır. Tədqiqatçılar deyir ki, əsərdəki üslubların dahiyanə şəkildə birləşdirilməsi, "Füyuzat"a məxsusdur və o, bu keyfiyyəti ilə ədəbi dilimizdə mühüm mövqeyə malikdir.\nTürkçülüyün böyük ideoloqu, bütün türk dünyasında ilk dəfə "Türkləşmək, İslamlaşmaq və Müasirləşmək" ideyasının əsasını qoyan Əli bəyin rəhbərlik etdiyi "Füyuzat" jurnalı XX əsrin əvvəlində mətbuat meydanına yeni bir nəfəslə, milli oyanış ideyaları ilə Azərbaycanın özünüdərk aktı və faktı kimi daxil oldu və xalqımızın mədəni inkişafında dövrün tarixi rolunu ifadə etdi. XX əsrin əvvəllərində ictimai-siyasi fikrin təşkilində və tənzimlənməsində, informasiya mühitinin formalaşmasında və jurnalistikanın ictimai fikir tribunasına çevrilməsində əvəzsiz xidmətlər göstərən milli mətbuat nümunələrindən biri olan "Füyuzat" jurnalı dili və üslub keyfiyyətləri ilə ədəbi dil tariximizdə mütərəqqi rol oynadı. Ə.Hüseynzadə bütün fəaliyyəti boyu və xüsusilə də "Füyuzat" jurnalındakı yazıları ilə Azərbaycanda türkçülük ideyalarının yaranıb inkişaf etməsinə və bütün türk dünyasında bu ideyaların yayılmasına xidmət etdi.


Arda Turan xəstəxanaya hücum etdi, atəş açdı – ŞOK – vetenim.az və info\nArda Turan xəstəxanaya hücum etdi, atəş açdı – ŞOK\nTurkustan.info xəbər verir ki, “Kanal D”nin “Xəbər” proqramının əməkdaşlarından olan Emrullah Erdinç hadisənin dettallarını açıqlayıb.\n“Berkay burnu qırıldığından xəstəxanaya aparılıb. Arda Turan və yanındakı dostları isə əsəblərinə hakim ola bilməyərək xəstəxanaya yollanıblar. Kamera görüntülərindən də görünür ki, Arda və dostları Berkayın olduğu bölməyə gedərək dava salırlar. Ardanın əlində silah görünür və bir dəfə atəş açılır. Mərmi tavana dəyir. Mərmi polislər tərəfindən götürülərək istintaqa təhvil verilib. Onunla bağlı iki cinayət üzrə araşdırma gedəcək. Silaha görə yüz faiz cəza alacaq” deyə Emrullah Erdinç bildirib.\nArda Turan özü də olayla bağlı açıqlama verib: “O xanım (Özləm Şahin) və dostları yan masamızda əylənirdilər. Bir saat sonra Berkay gəldi. Mənə yaxınlaşıb “Kapitan səninlə sabah görüşəkmi” dedi. Mən də “Tamam Berkay, danışaq” cavabını verdim. Öncə zarafat etdiyini düşündüm. Sonra gəlib boynumdan tutdu və əsəbiləşdim. “Nə baş verir” deyib, kəllə atdım. O ana qədər niyə dava etdiyimizi belə bilmirim. Detalları Aslıhandan (Arda Turanın həyat yoldaşı Aslıhan Doğan) öyrəndim. Ona da Özləm zən edib. Eşitdiklərim məni şoka saldı. Berkayın həyat yoldaşı ilə aramızda heç bir söhbət olmayıb.\nXəstəxanaya silahla getmişəm. Berkaya “Mən heç kimin arvadına, qızına baxmaram. Əgər bu iftıraya inanırsansa, gəl məni vur” dedim. Xəstəxanada “bir yanlış anlama olub” dedik. Xanımı və Berkayla qucaqlaşıb, hallaşaraq ayrıldıq. Səhər yuxudan oyananda Berkay və xanımının açıqlamalarını oxudum”. /A24.az/\n15 Oktyabr 2018 15 Oktyabr 2018 Günay Novruz\n“Bəzən bir-birimizi qucaqlayıb ailə kimi fotolar çəkdiririk” – Söyün Sadıqov